1990A1231 — DA — 01.01.2016 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:





Berigtiget ved:









▼B

AFTALE

i form af brevveksling mellem Det Europæiske Økonomiske Fællesskab og Fyrstendømmet Andorra

Brev fra Fyrstendømmet Andorra

Luxembourg, den 28. juli 1990

De herrer,

Vi har hermed den ære vedlagt at sende Dem teksten til aftalen mellem Fyrstendømmet Andorra og Det Europæiske Økonomiske Fællesskab, og vi kan bekræfte, at Fyrstendømmet Andorra accepterer aftalen.

Vi ville være Dem taknemmelige, såfremt De vil bekræfte, at Det Europæiske Økonomiske Fællesskab kan acceptere aftalen. Aftalen mellem Fyrstendømmet Andorra og Det Europæiske Økonomiske Fællesskab vil dermed være indgået i overensstemmelse med vedlagte tekst.

Modtag, mine herrer, forsikringen om vor mest udmærkede højagtelse.

For præsidenten for Den Franske

Prins af Andorra

Republik For biskoppen i Urgel

Prins af Andorra

For Andorras regering

Brev fra Fællesskabet

Luxembourg, den 28. juli 1990

De herrer,

Vi anerkender hermed modtagelsen af Deres skrivelse, hvorved De accepterer aftalen mellem Fyrstendømmet Andorra og Det Europæiske Økonomiske Fællesskab, og hvis ordlyd er følgende:

»Vi har hermed den ære vedlagt at sende Dem teksten til aftalen mellem Fyrstendømmet Andorra og Det Europæiske Økonomiske Fællesskab, og vi kan bekræfte, at Fyrstendømmet Andorra accepterer aftalen.

Vi ville være Dem taknemmelige, såfremt De vil bekræfte, at Det Europæiske Økonomiske Fællesskab kan acceptere aftalen. Aftalen mellem Fyrstendømmet Andorra og Det Europæiske Økonomiske Fællesskab vil dermed være indgået i overensstemmelse med vedlagte tekst.«

Vi har den ære over for Dem at bekræfte, at Fællesskabet er indforstået med teksten til aftalen mellem Fyrstendømmet Andorra og Det Europæiske Økonomiske Fællesskab. Aftalen vil blive accepteret af Fællesskabet efter afslutningen af de procedurer, der er nødvendige i så henseende, og De vil modtage notifikation herom i overensstemmelse med artikel 24, stk. 2, i aftalen.

Modtag, mine herrer, forsikringen om vor mest udmærkede højagtelse.

På vegne afRådet for De Europæiske Fællesskaber

AFTALE

mellem Det Europæiske Økonomiske Fællesskab og Fyrstendømmet Andorra







FYRSTENDØMMET ANDORRA og DET EUROPÆISKE ØKONOMISKE FÆLLESSKAB — SOM ØNSKER at indføre en ordning for deres handelsmæssige forbindelser, der kan træde i stedet for de nugældende nationale ordninger, og som tilgodeser Fyrstendømmet Andorras særlige situation, SOM TAGER I BETRAGTNING, at Andorras særlige situation af geografiske, historiske og socioøkonomiske årsager berettiger til, at der indføres en særlig ordning, bl.a. vedrørende fritagelse for indførselstold, omsætningsafgifter og punktafgifter ved indførsel i rejsetrafikken mellem Fystendømmet Andorra og Fællesskabet — ER BLEVET ENIGE OM FØLGENDE BESTEMMELSER:







Artikel 1

Nedenstående bestemmelser skal gælde for samhandelen mellem Det Europæiske Økonomiske Fællesskab og Fyrstendømmet Andorra.







AFSNIT I

Toldunionen

Artikel 2

Der oprettes en toldunion mellem Det Europæiske Økonomiske Fællesskab og Fyrstendømmet Andorra for varer henhørende under kapitel 25 til 97 i Det Harmoniserede System i overensstemmelse med retningslinjerne og betingelserne i dette afsnit.

Artikel 3

1. Bestemmelserne i dette afsnit anvendes på:

a) varer, der er produceret i Fællesskabet eller i Fyrstendømmet Andorra, herunder varer, som helt eller delvis er fremstillet af produkter fra tredjelande, og som er overgået til fri omsætning i Fællesskabet eller i Fyrstendømmet Andorra

b) varer fra tredjelande, der er overgået til fri omsætning i Fællesskabet eller i Fyrstendømmet Andorra.

2. Ved varer, som frit kan omsættes i Fællesskabet eller i Fyrstendømmet Andorra, forstås varer fra tredjelande, for hvilke formaliteterne i forbindelse med indførslen er blevet opfyldt, og gældende told og afgifter med tilsvarende virkning opkrævet, og for hvilke told- og afgiftsbeløb ikke er blevet helt eller delvis godtgjort.

Artikel 4

Bestemmelserne i dette afsnit anvendes ligeledes på varer, der er fremstillet i Fællesskabet eller i Fyrstendømmet Andorra, og i hvis fremstilling der indgår produkter fra tredjelande, som hverken var overgået til fri omsætning i Fællesskabet eller i Fyrstendømmet Andorra. De pågældende varer kan dog kun omfattes af disse bestemmelser, såfremt den eksporterende kontraherende part opkræver den told, som i Fællesskabet er fastsat for produkter fra tredjelande, der indgår i deres fremstilling.

Artikel 5

De kontraherende parter afstår fra at indføre ny indbyrdes told ved ind- og udførsel eller afgifter med tilsvarende virkning og fra at forhøje de toldsatser og afgifter, som anvendtes i deres indbyrdes samhandel pr. 1. januar 1989.

Artikel 6

1. Den indførselstold samt de afgifter med tilsvarende virkning, som er i kraft mellem Fællesskabet og Fyrstendømmet Andorra, afskaffes i overensstemmelse med de i stk. 2 og 3 fastsatte bestemmelser.

2. Fyrstendømmet Andorra ophæver pr. 1. januar 1991 told og afgifter med tilsvarende virkning på varer, der indføres fra Fællesskabet.

3.

a) Pr. 1. januar 1991 ophæver Fællesskabet, med undtagelse af Kongeriget Spanien og Den Portugisiske Republik, told og afgifter med tilsvarende virkning på varer, der indføres fra Fyrstendømmet Andorra.

b) Fra den 1. januar 1991 anvender Kongeriget Spanien og Den Portugisiske Republik over for Fyrstendømmet Andorra de samme toldsatser som dem, disse to lande anvender over for Fællesskabet i dets sammensætning pr. 31. december 1985

c) Hvad angår forarbejdede landbrugsprodukter, som henhører under kapitel 25 til 97 i Det Harmoniserede System, og som er omhandlet i forordning (EØF) nr. 3033/80, anvendes bestemmelserne i litra a) og b) på den told, der udgør det faste element i afgiften på disse produkter ved indførsel i Fællesskabet fra Fyrstendømmet Andorra; det variable element ifølge den pågældende forordning forbliver gældende.

d) Uanset litra a), b) og c) fritages indførsel af varer, der omfattes af bestemmelserne om afgiftsfritagelse for rejsende ifølge artikel 13, for told fra den 1. januar 1991.

Artikel 7

1. Fyrstendømmet Andorra vedtager, med virkning pr. 1. januar 1991, for varer, der er omfattet af toldunionen, at anvende:

— de bestemmelser om formaliteter i forbindelse med indførsel, som Fællesskabet anvender over for tredjelande

— de love og administrative bestemmelser, der i Fællesskabet er gældende på toldområdet og er nødvendige, for at toldunionen kan fungere tilfredsstillende.

De i første og andet led omhandlede bestemmelser er de bestemmelser, som i Fællesskabet finder anvendelse i den til enhver tid gældende udformning.

2. De i stk. 1, andet led, nævnte bestemmelser fastlægges af den blandede komité, der er omhandlet i artikel 17.

Artikel 8

1.

a) Fyrstendømmet Andorra bemyndiger Fællesskabet til i en periode på fem år og længere, såfremt der ikke opnås enighed i henhold til litra b), på dets vegne at toldbehandle varer fra tredjelande, der er bestemt til fri omsætning i Fyrstendømmet Andorra. Denne toldbehandling foretages af de toldsteder i Fællesskabet, der er anført i bilag I.

b) Efter udløbet af denne periode og inden for rammerne af artikel 20 forbeholder Fyrstendømmet Andorra sig ret til at foretage toldbehandlingen i forbindelse med varers overgang til fri omsætning, efter at de kontraherende parter har givet deres samtykke.

2. Indførselstold, der i medfør af stk. 1 opkræves af disse varer, opkræves på Fystendømmet Andorras vegne. Fyrstendømmet Andorra forpligter sig til ikke at yde de interesserede parter godtgørelse for beløb, der er opkrævet direkte eller indirekte.

3. Den i artikel 17 omhandlede blandede komité træffer afgørelse om:

a) eventuel ændring af listen over de i stk. 1 omhandlede fællesskabstoldsteder, der er kompetente til at toldbehandle varer, samt proceduren for den i stk. 1 omhandlede videreforsendelse af de pågældende varer til Fyrstendømmet Andorra

b) de nærmere bestemmelser for, hvordan de beløb, der er opkrævet i medfør af stk. 2, overføres til Andorras statskasse, samt den procentdel, som Fællesskabet i henhold til gældende bestemmelser i Fællesskabet kan fratrække som administrationsudgifter

c) alle andre forskrifter, der er nødvendige, for at bestemmelserne i denne artikel kan fungere tilfredsstillende.

Artikel 9

Kvantitative restriktioner ved indførsel og udførsel samt foranstaltninger med tilsvarende virkning mellem Fællesskabet og Fyrstendømmet Andorra er ikke tilladt fra den 1. janaur 1991.

Artikel 10

1. Hver kontraherende part, som finder, at uligheder, der følger af den anden kontraherende parts anvendelse over for tredjelande af told, kvantitative restriktioner, foranstaltninger med tilsvarende virkning ved indførsel eller andre handelspolitiske foranstaltninger, indebærer risiko for, at der opstår fordrejninger i samhandelen eller økonomiske vanskeligheder på dens område, kan forelægge sagen for den blandede komité, som i givet fald anbefaler metoder til at undgå de skader, der kan følge deraf.

2. Indtræffer der fordrejninger i samhandelen eller økonomiske vanskeligheder, kan den pågældende part, såfremt den finder øjeblikkeligt indgreb påkrævet, selv træffe de nødvendige overvågnings- eller beskyttelsesforanstaltninger og straks meddele dette til den blandede komité, som kan henstille, at disse foranstaltninger ændres eller ophæves.

3. Der bør fortrinsvis vælges foranstaltninger, som mindst muligt forstyrrer toldunionens funktion, især den normale udvikling i samhandelen.







AFSNIT II

Ordning for varer, der ikke omfattes af toldunionen

Artikel 11

1. Varer henhørende under kapitel 1 til 24 i Det Harmoniserede System og med oprindelse i Fyrstendømmet Andorra fritages for told ved indførsel i Fællesskabet.

2. I tillægget fastlægges oprindelsesreglerne samt metoderne for administrativt samarbejde.

Artikel 12

1. Den ordning, der anvendes ved indførsel i Fyrstendømmet Andorra af varer fra tredjelande, må ikke være gunstigere end den, der anvendes ved indførsel af fællesskabsvarer.

2. Ved indførsel i Fyrstendømmet Andorra af varer, som henhører under HS-Kode 24.02 og 24.03 og er fremstillet i Fællesskabet af råtobak, der opfylder betingelserne i artikel 3, stk. 1, anvendes der en præferencesats svarende til 60 % af den sats, der i Fyrstendømmet Andorra anvendes for de samme varer over for tredjelande.

▼M5







AFSNIT IIa

ORDNING VEDRØRENDE TOLDSIKKERHEDSFORANSTALTNINGER







KAPITEL I

Toldsikkerhedsforanstaltninger og overvågning af deres anvendelse

Artikel 12a

Berørte områder

Dette afsnit gælder på den ene side for Fællesskabets toldområde og på den anden side for Fyrstendømmet Andorras toldområde.

Artikel 12b

Overtagelse af gældende fællesskabsret

1. Fyrstendømmet Andorra vedtager de toldsikkerhedsforanstaltninger, der anvendes af Unionen. Ved »toldsikkerhedsforanstaltninger« forstås bestemmelser om angivelse af varer forud for deres indførsel i toldområdet eller forud for deres udførsel fra toldområdet, om autoriserede økonomiske operatører samt om sikkerhedsrelaterede toldkontroller og risikohåndtering, hvad angår sikkerhed, efter den til enhver tid gældende toldlovgivning i Unionen. En detaljeret liste med de gældende bestemmelser udarbejdes af Den Blandede Komité, jf. artikel 17.

2. Selv om de ikke er omfattet af toldunionen mellem Unionen og Fyrstendømmet Andorra i henhold til artikel 2, finder toldsikkerhedsforanstaltningerne også anvendelse på de landbrugsprodukter, der er omfattet af kapitel 1 til 24 i det harmoniserede system.

Artikel 12c

Generelle principper

1. De kontraherende parter forpligter sig til at anvende de i artikel 12b, stk. 1, omhandlede toldsikkerhedsforanstaltninger for transport af varer fra eller til tredjelande og dermed garantere et ækvivalent sikkerhedsniveau for deres ydre grænser.

2. De kontraherende parter afstår fra at anvende de toldsikkerhedsforanstaltninger, der fastlægges i artikel 12b, stk. 1, for transport af varer mellem deres toldområder.

3. De kontraherende parter konsulterer hinanden, før de indgår aftaler med tredjelande vedrørende toldsikkerhedsforanstaltninger for at sikre, at aftalerne er forenelige med denne ordning, navnlig hvis den pågældende aftale indeholder bestemmelser, der afviger fra de toldsikkerhedsforanstaltninger, der er fastlagt i dette afsnit.

Artikel 12d

Indgivelsessted for angivelse af varer forud for deres indførsel eller udførsel

1. Den forudgående angivelse om indførsel af varer indgives til den kompetente myndighed på den kontraherende parts toldområde, hvor varerne indføres fra tredjelande. Myndigheden gennemfører risikoanalysen på baggrund af de oplysninger, der fremgår af angivelsen, og foretager de toldkontroller, hvad angår sikkerhed, som anses for nødvendige, herunder tilfælde, hvor varerne er bestemt for den anden kontraherende part.

2. Den forudgående angivelse om udførsel af varer indgives til den kompetente myndighed på den kontraherende parts toldområde, hvor formaliteterne vedrørende udførsel eller udpassage til tredjelande foretages. Den kompetente myndighed analyserer risiciene på grundlag af oplysningerne i angivelsen og foretager de toldkontroller, hvad angår sikkerhed, som anses for nødvendige.

3. Når varer forlader en af de kontraherende parters toldområde for at passere gennem den anden kontraherende parts toldområde med et tredjeland som bestemmelsessted, indgives den forudgående angivelse om udførsel af varer kun til den anden kontraherende parts kompetente myndigheder.

Artikel 12e

Sikkerhedsrelateret toldkontrol og sikkerhedsrelateret risikostyring

1. For de sikkerhedsrelaterede toldkontroller fastlægger begge kontraherende parter en ramme for risikostyring, risikokriterier samt prioriterede områder for sikkerhedsrelateret toldkontrol.

2. De kontraherende parter anerkender, at deres systemer til sikkerhedsrelateret risikostyring er ækvivalente.

3. De kontraherende parter samarbejder om:

— udveksling af oplysninger med henblik på at forbedre sikkerheden og styrke deres risikoanalyse og effektiviteten af sikkerhedsrelaterede toldkontroller

— fastlæggelse af en fælles ramme for risikostyring inden for en rimelig tidsfrist, fælles risikokriterier og fælles prioriterede kontrolområder og oprettelse af et elektronisk system til at gennemføre fælles risikostyring.

4. Den Blandede Komité træffer de nødvendige bestemmelser for anvendelsen af denne artikel.

Artikel 12f

Overvågning af toldsikkerhedsforanstaltningernes gennemførelse

1. Den Blandede Komité fastlægger, hvordan de kontraherende parter overvåger gennemførelsen af dette afsnit og sikrer overholdelsen af toldsikkerhedsforanstaltningerne.

2. Overvågningen kan navnlig sikres ved:

— regelmæssig evaluering af gennemførelsen af dette afsnit, navnlig af toldsikkerhedsforanstaltningernes ækvivalens

— en undersøgelse med henblik på at sikre en bedre anvendelse eller ændre bestemmelserne for bedre at opfylde målsætningerne

— afholdelse af tematiske møder mellem parternes eksperter og revision af administrative procedurer, herunder ved hjælp af besøg på stedet.

3. Den Blandede Komité sikrer, at de bestemmelser, der er truffet i medfør af denne artikel, respekterer de berørte økonomiske operatørers rettigheder.

Artikel 12g

Udveksling af oplysninger vedrørende de autoriserede økonomiske operatører

Europa-Kommissionen og den kompetente andorranske myndighed informerer regelmæssigt hinanden om identiteten af deres autoriserede økonomiske operatører på sikkerhedsområdet og meddeler følgende oplysninger:

a) operatørens identifikationsnummer (TIN — Trader Identification Number) i et format, der er i overensstemmelse med EORI-lovgivningen (EORI — Economic Operator Registration and Identification)

b) den autoriserede økonomiske operatørs navn og adresse

c) nummeret på det dokument, hvormed en erhvervsdrivende fik tildelt status af autoriseret økonomisk operatør

d) aktuel status (gyldig, suspenderet, tilbagekaldt)

e) perioderne, hvor der er ændringer i status

f) datoen for certifikatets ikrafttræden

g) den myndighed, der har udstedt certifikatet.

Artikel 12h

Beskyttelse af tavshedspligt og personoplysninger

Oplysninger, som udveksles af de kontraherende parter inden for rammerne af de bestemmelser, der er fastsat i dette afsnit, beskyttes af de love om tavshedspligt og beskyttelse af personoplysninger, der gælder hos den kontraherende part, der modtager oplysningerne.

Disse oplysninger må navnlig ikke videregives til andre personer end den kontraherende parts kompetente organer og må ikke anvendes af disse organer til andre formål end dem, der er fastlagt i denne aftale.







KAPITEL II

Forvaltning af ordningen

Artikel 12i

Videreudvikling af retten

1. Så snart Unionen udarbejder nye retsforskrifter inden for området for toldsikkerhedsforanstaltninger, indhenter den uformelt en ekspertudtalelse fra Andorras eksperter.

2. Unionen giver Andorras eksperter mulighed for at deltage som observatør i de anliggender, der berører dem, i Toldkodeksudvalgets møder, som bistår Europa-Kommissionen i udøvelsen af dens gennemførelsesbeføjelser inden for anliggender, der er omfattet af afsnit IIa. Bestemmelserne i artikel 66 til 68 i afgørelse nr. 1/2003 truffet af Den Blandede Komité EF-Andorra ( 1 ) finder tilsvarende anvendelse.

3. Når Europa-Kommissionen sender sit forslag til retsakt til Europa-Parlamentet og/eller Rådet eller sit udkast til gennemførelsesforanstaltninger til medlemsstaterne, sender den kopi heraf til Fyrstendømmet Andorra.

Anmoder en af de kontraherende parter herom, finder en indledende udveksling af synspunkter sted i Den Blandede Komité.

4. De kontraherende parter konsulterer på ny hinanden i Den Blandede Komité forud for vedtagelse af ny EU-lovgivning efter anmodning fra en af parterne som led i en løbende informations- og konsultationsproces.

5. De kontraherende parter samarbejder i informations- og konsultationsfasen med henblik på at sikre, at den nye lovgivning, der er omhandlet i stk. 1, ved processens afslutning bringes i anvendelse samtidig af de kontraherende parter.

Artikel 12j

Aftaler med tredjelande

De kontraherende parter er enige om, at aftaler, som en part måtte indgå med et tredjeland angående områder, der er omfattet af afsnit IIa, ikke kan skabe forpligtelser for den anden part, medmindre Den Blandede Komité beslutter andet.

Artikel 12k

Foranstaltninger til sikring af ligevægten

1. En kontraherende part kan efter konsultation i Den Blandede Komité træffe passende foranstaltninger til sikring af ligevægten, herunder suspension af anvendelsen af bestemmelserne i afsnit IIa, når denne part konstaterer, at den anden part ikke overholder betingelserne, eller når ækvivalensen mellem de kontraherende parters toldsikkerhedsforanstaltninger ikke længere er sikret.

I tilfælde, hvor en forsinkelse kan være til skade for effektiviteten af toldsikkerhedsforanstaltningerne, kan der træffes foreløbige beskyttelsesforanstaltninger uden forudgående konsultation på betingelse af, at der indledes konsultationer umiddelbart efter, at nævnte foranstaltninger er truffet.

2. Hvis ækvivalensen mellem de kontraherende parters toldsikkerhedsforanstaltninger ikke længere kan sikres, fordi den i artikel 12i omhandlede nye lovgivning ikke er vedtaget af Fyrstendømmet Andorra, kan Unionen suspendere anvendelsen af bestemmelserne i afsnit IIa, medmindre Den Blandede Komité efter at have undersøgt midlerne til at opretholde denne anvendelse træffer anden beslutning.

3. Omfanget og varigheden af ovennævnte foranstaltninger skal begrænses til, hvad der er nødvendigt for at løse problemet og sikre en passende ligevægt mellem de rettigheder og forpligtelser, der følger af dette afsnit. En kontraherende part kan anmode Den Blandede Komité om, at der afholdes konsultationer angående forholdsmæssigheden af disse foranstaltninger. Hvis det ikke lykkes Den Blandede Komité at bilægge tvisten, kan den kontraherende part vælge at sætte voldgiftsproceduren i gang, jf. artikel 18, stk. 2. Fortolkningsspørgsmål vedrørende EU-rettens bestemmelser kan ikke afgøres inden for disse rammer.







KAPITEL III

Forskellige bestemmelser om ordningen vedrørende toldsikkerhedsforanstaltninger

Artikel 12l

Revision

Hvis en kontraherende part ønsker en revision af denne protokol, skal den forelægge et forslag herom for den anden part. Ændringen træder i kraft, når parternes respektive interne procedurer er afsluttet.

▼B







AFSNIT III

Fælles bestemmelser

Artikel 13

1. Den fritagelse for importafgifter, omsætningsafgifter og punktafgifter ved indførsel, der gælder for varer i rejsendes personlige bagage ved indrejse fra en af de kontraherende parters område, er den samme som den, der til enhver tid gælder i Fællesskabet over for tredjelande, såfremt der er tale om indførsel, som ikke har erhvervsmæssig karakter.

2.







— mælkepulver: 2,5 kg — kondenseret mælk: 3 kg — frisk mælk: 6 kg — smør: 1 kg — ost: 4 kg — sukker og sukkervarer: 5 kg — kød: 5 kg.

3. Uanset bestemmelserne i stk. 1, og forudsat at varerne er indkøbt på de betingelser, der gælder på en af de kontraherende parters hjemmemarked, og at de opfylder ovennævnte betingelser:

— forhøjes den samlede værdigrænse pr. person for varer omfattet af afsnit I til tre gange værdigrænsen for den afgiftsfritagelse, der ifølge fællesskabsbestemmelserne indrømmes ved indrejse fra tredjelande

— gælder der følgende kvantitative begrænsninger for fritagelse for nedennævnte varer: —



a) Tobaksvarer — cigaretter 300 stk. eller — cigarillos 150 stk. (cigarer af en vægt på højst 3 g/stk.) eller — cigarer 75 stk. eller — røgtobak 400 g b) Alkohol og alkoholholdige drikkevarer — destillerede drikkevarer og spiritusholdige drikkevarer med et alkoholindhold på over 22 % vol. ikke-denatureret ethylalkohol på 80 % vol. og derover i alt 1,5 1 eller — destillerede spiritusholdige drikkevarer, aperitiffer på vin- eller alkoholbasis, taffia, sake eller lignende drikkevarer med et alkoholindhold på højst 22 % vol., mousserende vin, hedvin i alt 3 1 og — ikke-mousserende vin i alt 5 1 c) Parfume 75 g og toiletvand 3/8 l d) Kaffe 1 000 g eller kaffeekstrakt og -essens 400 g e) Te 200 g eller teekstrakt og -essens 80 g

4. Inden for de kvantitative begænsninger, der er fastsat i stk. 3, andet led, medregnes værdien af de deri anførte varer ikke ved fastsættelsen af de i stk. 1 nævnte fritagelser.

Artikel 14

De kontraherende parter afstår fra enhver foranstaltning eller praksis af intern beskatningsmæssig karakter, der direkte eller indirekte medfører forskelsbehandling mellem varer fra den ene kontraherende part og lignende varer fra den anden kontraherende part.

Der kan ikke for varer, som forsendes til en af de kontraherende parters område, gives en godtgørelse for intern beskatning, der overstiger den beskatning, hvormed varerne direkte eller indirekte er belagt.

Artikel 15

1. Ud over det samarbejde, der er omhandlet i artikel 11, stk. 2, og artikel 17, stk. 8, yder de administrative myndigheder, der i hver af de kontraherende parter har til opgave at iværksætte bestemmelserne i denne brevveksling, hinanden bistand i andre tilfælde for at sikre, at disse bestemmelser overholdes.

2. Gennemførelsesbestemmelserne til stk. 1 fastsættes af den i artikel 17 omhandlede blandede komité.

Artikel 16

Denne aftale er ikke til hinder for sådanne forbud eller restriktioner vedrørende indførsel, udførsel eller transit, som er begrundet i hensynet til den offentlige sædelighed, den offentlige orden, den offentlige sikkerhed, beskyttelse af menneskers og dyrs liv og sundhed, beskyttelse af planter, beskyttelse af nationale skatte af kunstnerisk, historisk eller arkæologisk værdi, eller beskyttelse af den industrielle og kommercielle ejendomsret, eller retsforskrifterne vedrørende guld og sølv. Disse forbud eller restriktioner må dog hverken udgøre et middel til vilkårlig forskelsbehandling eller en skjult begrænsning af samhandelen mellem de kontraherende parter.

Artikel 17

1. Der nedsættes en blandet komité, der har til opgave at forvalte aftalen og påse, at den gennemføres på rette måde. Komitéen fremsætter med henblik herpå henstillinger. Den træffer afgørelse på de områder, der er omhandlet af aftalen. De kontraherende parter følger disse henstillinger og gennemfører disse afgørelser i overensstemmelse med deres egne retsforskrifter.

2. De kontraherende parter udveksler med henblik på aftalens korrekte gennemførelse oplysninger og rådfører sig på anmodning af en af parterne med hinanden i den blandede komité.

3. Den blandede komité fastsætter selv sin forretningsorden.

4. Den blandede komité består af repræsentanter for Fællesskabet på den ene side og repræsentanter for Fyrstendømmet Andorra på den anden side.

5. Den blandede komité udtaler sig efter fælles overenskomst.

6. Formandskabet for den blandede komité varetages på skift af de kontraherende parter ifølge nærmere regler, der fastsættes i forretningsordenen.

7. Den blandede komité holder møde efter anmodning fra en af de kontraherende parter fremsat mindst en måned inden den foreslåede mødedato. Såfremt et af de i artikel 10 omhandlede forhold giver anledning til at indkalde den blandede komité, holder denne møde senest otte arbejdsdage efter fremsættelsen af anmodningen.

8. Den blandede komité fastlægger efter fremgangsmåden i stk. 1 metoderne for administrativt samarbejde med det formål at anvende artikel 3 og 4, idet den baserer sig på de metoder, som Fællesskabet har vedtaget for vareudvekslingen mellem medlemsstaterne; den blandede komité kan ligeledes foretage ændringer af bestemmelserne i det i artikel 11 omhandlede tillæg.

Artikel 18

1. Enhver tvist vedrørende fortolkning af aftalen, som måtte opstå mellem de kontraherende parter, forelægges den blandede komité.

2. Såfremt den blandede komité på sit førstkommende møde ikke er i stand til at bilægge tvisten, kan hver af de to parter give den anden meddelelse om, at den pågældende part vil udpege en voldgiftsmand; den anden part er derefter forpligtet til at udpege en anden voldgiftsmand inden for en frist af to måneder.

Den blandede komité udpeger en tredje voldgiftsmand.

Voldgiftsmændenes afgørelser træffes ved flertalsbeslutninger.

Hver part i tvisten er forpligtet til at træffe de foranstaltninger, der er nødvendige for at sikre gennemførelsen af voldgiftsmændenes afgørelse.

Artikel 19

For så vidt angår den af denne aftale omfattede samhandel må:

— den ordning, som Fyrstendømmet Andorra anvender over for Fællesskabet, ikke give anledning til forskelsbehandling af medlemsstater, disses statsborgere eller selskaber

— den ordning, som Fællesskabet anvender over for Fyrstendømmet Andorra, ikke give anledning til forskelsbehandling af andorranske statsborgere eller selskaber.







AFSNIT IV

Almindelige og afsluttende bestemmelser

Artikel 20

Denne aftale indgås for en ubegrænset periode. Senest fem år efter aftalens ikrafttrædelse gennemgår de to parter i fællesskab resultaterne af aftalens anvendelse og indleder om nødvendigt forhandlinger om ændring af aftalen på baggrund af denne gennemgang.

Artikel 21

Hver af de kontraherende parter kan opsige denne aftale ved skriftlig notifikation til den anden kontraherende part. I så fald ophører denne aftale med at være i kraft seks måneder efter datoen for denne notifikation.

Artikel 22

Denne aftale gælder på den ene side for de områder, hvor Traktaten om Oprettelse af Det Europæiske Økonomiske Fællesskab finder anvendelse, og på de betingelser, der er fastsat i nævnte Traktat, og på den anden side for Fyrstendømmet Andorras område.

Artikel 23

Tillægget samt bilag I og II udgør en integrerende del af denne aftale.

Artikel 24

1. Denne aftale træder i kraft den 1. juli 1990 på betingelse af, at de kontraherende parter inden for denne dato har givet hinanden notifikation om afslutningen af de procedurer, der er nødvendige i så henseende.

2. Efter den i stk. 1 nævnte dato træder aftalen i kraft på den første dag i den anden måned efter denne notifikation.

3. Såfremt stk. 2 finder anvendelse, erstattes datoen den 1. januar 1991, som er anført i de forskellige bestemmelser i denne aftale, af datoen den 1. juli 1991.

Artikel 25

Bestemmelserne i denne aftale erstatter de bestemmelser, der indtil aftalens ikrafttrædelse blev anvendt af Fællesskabet, specielt af Frankrig og Spanien, ►C2 i henhold til brevvekslingerne af 1867 med ◄ Fyrstendømmet Andorra.

Artikel 26

Denne aftale er udfærdiget i to eksemplarer på dansk, engelsk, fransk, græsk, italiensk, nederlandsk, portugisisk, spansk, tysk og catalansk, idet hver af disse tekster har samme gyldighed.

BILAG I

Liste over de i artikel 8, stk. 1, omhandlede toldsteder

— TOULOUSE PORTET

— L'HOSPITALET PAS DE LA CASE

— LA TOUR DE CAROL

— PERPIGNAN

— MADRID

— BARCELONA

▼M1 —————

▼B

— FARGA DE MOLES

▼M1

— TOULOUSE-BLAGNAC

▼B

BILAG II

For så vidt angår de handelspolitiske bestemmelser, som Fyrstendømmet Andorra overtager i henhold til aftalen, kan den blandede komité, med det formål, at indførsel af varer til forbrug i Andorra ikke må berøres heraf, på anmodning af Fyrstendømmet Andorra vedtage undtagelser, herunder også undtagelser fra dele af den fælles handelspolitik, som ikke finder anvendelse i samtlige Fællesskabets medlemsstater.

Kommissionen meddeler Fyrstendømmet Andorras myndigheder alle relevante oplysninger om ordningen for Fællesskabets handel med tredjelande.

Erklæring fra Fællesskabet om landbrugsprodukter og forarbejdede landbrugsprodukter

Denne aftale berører ikke Fællesskabets restitutionsordning for udførsel fra Fællesskabet af landbrugsprodukter eller forarbejdede landbrugsprodukter.

Fælleserklæring

I det omfang, hvor bestemmelser indeholdt i denne aftale, især bestemmelserne vedrørende told, afgifter med tilsvarende virkning, kvantitative restriktioner, foranstaltninger med tilsvarende virkning, forbud mod import, eksport og forsendelse, svarer til bestemmelser i Traktaten om Oprettelse af Det Europæiske Økonomiske Fællesskab, forpligter de kontrahende parters repræsentant i den blandede komité sig til at fortolke de førstnævnte bestemmelser, inden for rammerne af denne aftales anvendelsesområde, på samme måde som sidstnævnte bestemmelser fortolkes i forbindelse med Det Europæiske Økonomiske Fællesskabs interne samhandel.

Erklæring fra Fystendømmet Andorra

Fyrstendømmet Andorra forpligter sig til, for så vidt angår opkrævning af indførselstold og -afgifter, ikke at udøve forskelsbehandling mellem whisky, absint og aniskrydrede aperitiffer på den ene side og andre alkoholholdige drikkevarer og aperitiffer på den anden side.

Fælleserklæring

Den blandede komité drøfter, med henblik på at finde frem til en løsning, de problemer i forbindelse med samhandelen, som måtte opstå mellem de kontraherende parter, for så vidt angår kontrol og godkendelse af tekniske normer.

▼M6

Tillæg

om definition af begrebet »produkter med oprindelsesstatus« og om metoderne for administrativt samarbejde

INDHOLDSFORTEGNELSE AFSNIT I GENERELLE BESTEMMELSER Artikel 1 Definitioner AFSNIT II DEFINITION AF BEGREBET »PRODUKTER MED OPRINDELSESSTATUS« Artikel 2 Generelle krav Artikel 3 Bilateral kumulation af oprindelse Artikel 4 Fuldt ud fremstillede produkter Artikel 5 Tilstrækkeligt bearbejdede eller forarbejdede produkter Artikel 6 Utilstrækkelige bearbejdninger eller forarbejdninger Artikel 7 Kvalificerende enhed Artikel 8 Sæt Artikel 9 Neutrale elementer AFSNIT III TERRITORIALKRAV Artikel 10 Territorialitetsprincip Artikel 11 Direkte transport Artikel 12 Udstillinger AFSNIT IV GODTGØRELSE ELLER FRITAGELSE Artikel 13 Forbud mod toldgodtgørelse eller -fritagelse AFSNIT V OPRINDELSESBEVIS Artikel 14 Generelle krav Artikel 15 Fremgangsmåde for udstedelse af et varecertifikat EUR.1 Artikel 16 Efterfølgende udstedelse af varecertifikat EUR.1 Artikel 17 Udstedelse af et duplikateksemplar af et varecertifikat EUR.1 Artikel 18 Udstedelse af varecertifikater EUR.1 på grundlag af et tidligere udstedt eller udfærdiget oprindelsesbevis Artikel 19 Regnskabsmæssig adskillelse Artikel 20 Betingelser for udfærdigelse af en oprindelseserklæring Artikel 21 Godkendte eksportører Artikel 22 Oprindelsesbevisets gyldighed Artikel 23 Fremlæggelse af oprindelsesbevis Artikel 24 Undtagelser fra kravet om oprindelsesbevis Artikel 25 Støttedokumenter Artikel 26 Opbevaring af oprindelsesbeviser og støttedokumenter Artikel 27 Uoverensstemmelser og formelle fejl Artikel 28 Beløb udtrykt i euro AFSNIT VI METODER FOR ADMINISTRATIVT SAMARBEJDE Artikel 29 Administrativt samarbejde Artikel 30 Kontrol af oprindelsesbeviser Artikel 31 Bilæggelse af tvister Artikel 32 Sanktioner Artikel 33 Frizoner AFSNIT VII CEUTA OG MELILLA Artikel 34 Anvendelse af tillægget Artikel 35 Særlige betingelser AFSNIT VIII AFSLUTTENDE BESTEMMELSER Artikel 36 Ændringer af tillægget Liste over bilag Bilag I: Indledende noter til listen i bilag II Bilag II: Liste over bearbejdninger eller forarbejdninger, som materialer uden oprindelsesstatus skal undergå, for at det fremstillede produkt kan få oprindelsesstatus Bilag III: Model til varecertifikat EUR.1 og ansøgning om varecertifikat EUR.1 Bilag IV: Tekst i oprindelseserklæring Fælles erklæringer Fælles erklæring vedrørende Republikken San Marino Fælles erklæring vedrørende revision af oprindelsesreglerne i tillægget om definition af begrebet »produkter med oprindelsesstatus« og om metoderne for administrativt samarbejde







AFSNIT I

GENERELLE BESTEMMELSER

Artikel 1

Definitioner

I dette tillæg forstås ved:

a) »fremstilling« : alle former for bearbejdning eller forarbejdning, herunder også samling eller specifikke processer

b) »materiale« : alle former for bestanddele, råmaterialer, komponenter eller dele osv., der er anvendt til fremstillingen af et produkt

c) »produkt« : det produkt, der fremstilles, også når det er bestemt til senere anvendelse som materiale i en anden fremstillingsproces

d) »varer« : både materialer og produkter

e) »toldværdi« : den værdi, der er fastlagt i overensstemmelse med aftalen om anvendelsen af artikel VII i den almindelige overenskomst om told og udenrigshandel 1994

f) »prisen ab fabrik« : den pris, der betales for produktet ab fabrik til den producent i den part, i hvis virksomhed den sidste bearbejdning eller forarbejdning har fundet sted, såfremt prisen indbefatter værdien af alle anvendte materialer, minus alle interne afgifter, der tilbagebetales eller kan tilbagebetales, når det fremstillede produkt eksporteres

g) »materialernes værdi« : toldværdien på importtidspunktet for de benyttede materialer uden oprindelsesstatus eller, såfremt denne værdi ikke er kendt og ikke kan opgøres, den første registrerede pris, der er betalt for disse materialer i den eksporterende part

h) »værdien af materialer med oprindelsesstatus« : værdien af disse materialer som defineret i litra g) anvendt med de fornødne ændringer

i) »merværdi« : prisen ab fabrik minus toldværdien af alle anvendte materialer, som har oprindelse i den anden part, og med hvilke der gælder kumulation, eller, hvis toldværdien ikke er kendt eller ikke kan opgøres, den første registrerede pris, der er betalt for disse materialer i den eksporterende part

j) »kapitler« og »positioner« : de kapitler og positioner (firecifrede koder), der benyttes i den nomenklatur, som udgør det harmoniserede varebeskrivelses- og varenomenklatursystem, i dette tillæg benævnt »det harmoniserede system« eller »HS«

k) »tariferet« : et produkts eller materiales tarifering under en bestemt position

l) »sending« : produkter, som enten sendes samtidig fra en bestemt eksportør til en bestemt modtager eller er omfattet af et gennemgående transportdokument, der dækker transporten fra eksportøren til modtageren, eller, såfremt et sådant dokument ikke foreligger, af en samlet faktura

m) »territorier« : herunder også søterritorier

n) »part« : en, flere eller samtlige af medlemsstaterne i Den Europæiske Union, Den Europæiske Union eller Andorra

o) »toldmyndigheder« : for Den Europæiske Unions vedkommende enhver toldmyndighed i Den Europæiske Unions medlemsstater.







AFSNIT II

DEFINITION AF BEGREBET »PRODUKTER MED OPRINDELSESSTATUS«

Artikel 2

Generelle krav

I forbindelse med anvendelsen af aftalens artikel 11, stk. 1, anses følgende produkter for at have oprindelse i en part:

a) produkter, der fuldt ud er fremstillet i en part i den i artikel 4 fastlagte betydning

b) produkter, der er fremstillet i en part, og som indeholder materialer, der ikke fuldt ud er fremstillet i en part, på betingelse af at disse materialer har undergået tilstrækkelig bearbejdning eller forarbejdning i parten i den i artikel 5 fastlagte betydning.

Artikel 3

Bilateral kumulation af oprindelse

Uanset artikel 2 anses materialer, der har oprindelse i en part, som materialer med oprindelse i den anden part, når de indgår i et produkt, som fremstilles dér. Det kræves ikke, at disse materialer har undergået en tilstrækkelig bearbejdning eller forarbejdning, forudsat at de har undergået en mere vidtgående bearbejdning eller forarbejdning end den, der er omhandlet i artikel 6.

Artikel 4

Fuldt ud fremstillede produkter

1. Følgende produkter anses for at være fuldt ud fremstillet i en part:

a) mineralske produkter, som er udvundet af dens jord eller havbund

b) vegetabilske produkter, der er høstet dér

c) levende dyr, som er født og opdrættet dér

d) produkter fra levende dyr, som er opdrættet dér

e) produkter fra jagt og fiskeri, som drives dér

f) produkter fra havfiskeri og andre produkter fra havet, som er optaget uden for den eksporterende parts søterritorium af dens fartøjer

g) produkter, som er fremstillet på dens fabriksskibe udelukkende på grundlag af de i litra f) nævnte produkter

h) brugte genstande, som kun kan anvendes til genindvinding af råmaterialer

i) affald og skrot, der hidrører fra fremstillingsvirksomhed, som udøves dér

j) produkter, som er udvundet af havbunden eller -undergrunden beliggende uden for dens søterritorium, for så vidt den har eneret på udnyttelsen af denne havbund eller -undergrund

k) varer, som er fremstillet dér udelukkende på grundlag af de i litra a)-j) nævnte produkter.

2. Udtrykket »dens fartøjer« og »dens fabriksskibe« i stk. 1, litra f) og g), omfatter kun de fartøjer og fabriksskibe:

a) som er registreret i en EU-medlemsstat eller Andorra

b) som sejler under en EU-medlemsstats eller Andorras flag

c) som mindst for 50 %'s vedkommende ejes af statsborgere i en EU-medlemsstat eller Andorra eller af et selskab, hvis hovedsæde ligger i en EU-medlemsstat eller Andorra, hvis administrerende direktør eller direktører, formand for bestyrelsen eller tilsynsrådet samt flertallet af disse organers medlemmer er statsborgere i en EU-medlemsstat eller Andorra, og hvis kapital desuden, når det drejer sig om interessentskaber eller selskaber med begrænset ansvar, for mindst halvdelens vedkommende tilhører en EU-medlemsstat eller Andorra eller offentlige institutioner eller statsborgere i den pågældende part

d) hvis kaptajn og officerer er statsborgere i en af EU-medlemsstat eller Andorra og

e) hvis besætning er sammensat således, at mindst 75 % er statsborgere i en EU-medlemsstat eller Andorra.

Artikel 5

Tilstrækkeligt bearbejdede eller forarbejdede produkter

1. Ved anvendelsen af artikel 2 anses produkter, som ikke er fuldt ud fremstillet, for at have undergået tilstrækkelig bearbejdning eller forarbejdning, når betingelserne i listen i bilag II til dette tillæg er opfyldt.

Ovennævnte betingelser angiver, hvilken bearbejdning eller forarbejdning der skal foretages af de materialer uden oprindelsesstatus, der anvendes til fremstillingen, og gælder kun for disse materialer. Det følger heraf, at hvis et produkt, som har opnået oprindelsesstatus, fordi de på listen angivne betingelser er opfyldt, anvendes til fremstilling af et andet produkt, gælder de betingelser, som er angivet for det produkt, i hvilket det indarbejdes, ikke for det, og der skal ikke tages hensyn til de materialer uden oprindelsesstatus, som eventuelt er anvendt ved fremstillingen af det.

2. Uanset stk. 1 kan der dog anvendes materialer uden oprindelsesstatus, som efter betingelserne i listen i bilag II til dette tillæg ikke må anvendes ved fremstillingen af et givet produkt, forudsat at:

a) deres samlede værdi ikke overstiger 10 % af produktets pris ab fabrik,

b) ingen af de på listen anførte procentdele for maksimumsværdien af materialer uden oprindelsesstatus overstiges ved anvendelse af dette stykke.

3. Stk. 1 og 2 gælder med forbehold af bestemmelserne i artikel 6.

Artikel 6

Utilstrækkelige bearbejdninger eller forarbejdninger

1. Følgende processer anses som utilstrækkelige til at give produkterne oprindelsesstatus, uanset om betingelserne i artikel 5 er opfyldt, jf. dog stk. 2:

a) bevarende behandlinger, som har til formål at sikre, at produkternes tilstand ikke forringes under transport og oplagring

b) adskillelse og samling af kolli

c) vask, rensning, afstøvning, fjernelse af oxidlag, olie, maling eller andre belægninger

d) strygning eller presning af tekstiler

e) enkel maling og polering

f) afskalning, hel eller delvis blegning, polering og glasering af korn eller ris

g) farvning af sukker eller formning af sukker i stykker;

h) skrælning, udstening og afskalning/udbælgning af frugter, nødder og grøntsager

i) hvæsning, enkel slibning eller enkel tilskæring

j) sigtning, sortering, klassificering, tilpasning (herunder samling i sæt)

k) enkel aftapning på flasker, påfyldning af dåser, flakoner, anbringelse i sække, kasser, æsker, på bræt, plader eller bakker samt alle andre enkle emballeringsarbejder

l) anbringelse eller trykning af mærker, etiketter, logoer og andre lignende kendetegn på selve produkterne eller deres emballage

m) enkel blanding af produkter, også af forskellig art

n) blanding af sukker med ethvert materiale

o) enkel samling af dele for at kunne danne et komplet produkt eller adskillelse af produkter i dele

p) kombination af to eller flere af de i litra a) til o) nævnte arbejdsprocesser

q) slagtning af dyr.

2. Alle processer, der udføres på et givet produkt i en part, skal tages i betragtning samlet, når det skal bestemmes, om den bearbejdning eller forarbejdning, som det pågældende produkt har undergået, skal anses som utilstrækkelig i henhold til stk. 1.

Artikel 7

Kvalificerende enhed

1. Den kvalificerende enhed for anvendelsen af bestemmelserne i dette tillæg er det produkt, der anses for at være basisenheden ved tarifering i det harmoniserede systems nomenklatur.

Heraf følger:

a) at når et produkt, der består af en gruppe eller samling af genstande, i henhold til det harmoniserede system tariferes under én og samme position, udgør helheden den kvalificerende enhed

b) at når en sending består af et antal identiske produkter, der tariferes under samme position i det harmoniserede system, tages hvert produkt for sig ved anvendelsen af bestemmelserne i dette tillæg.

2. Når emballagen i henhold til punkt 5 i de almindelige bestemmelser i det harmoniserede system er indbefattet i produktet ved tariferingen, skal dette også være tilfældet ved bestemmelsen af oprindelsen.

Artikel 8

Sæt

Sæt som defineret i punkt 3 i de almindelige bestemmelser i det harmoniserede system betragtes som produkter med oprindelsesstatus, når alle dele har oprindelsesstatus. Når et sæt består af produkter med og uden oprindelsesstatus, anses sættet som helhed dog for at have oprindelsesstatus, hvis værdien af de produkter, der ikke har oprindelsesstatus, ikke overstiger 15 % af sættets pris ab fabrik.

Artikel 9

Neutrale elementer

Ved bestemmelse af, om et produkt har oprindelsesstatus, er det ikke nødvendigt at undersøge, om følgende, som kan anvendes ved dets fremstilling, har oprindelsesstatus:

a) energi og brændsel

b) anlæg og udstyr

c) maskiner og værktøj

d) varer, som ikke indgår i eller er bestemt til at indgå i det pågældende produkts endelige sammensætning.







AFSNIT III

TERRITORIALKRAV

Artikel 10

Territorialitetsprincip

1. Betingelserne i afsnit II vedrørende erhvervelse af oprindelsesstatus skal opfyldes uden afbrydelse i en part, jf. dog undtagelserne i artikel 3 og stk. 3 i denne artikel.

2. Såfremt varer med oprindelsesstatus, der er eksporteret fra en part til et andet land, reimporteres, anses de som varer uden oprindelsesstatus, jf. dog artikel 3, medmindre det over for toldmyndighederne kan godtgøres, at

a) de reimporterede varer er de samme varer som dem, der blev eksporteret, og

b) de reimporterede varer ikke har undergået nogen behandling, ud over hvad der var nødvendigt for deres bevarelse, mens de befandt sig i det pågældende land eller blev eksporteret.

3. Erhvervelse af oprindelsesstatus efter betingelserne i afsnit II berøres ikke af bearbejdning eller forarbejdning, der har fundet sted uden for en part, af materialer, der er eksporteret fra parten og efterfølgende reimporteres dertil, på betingelse af at

a) de eksporterede materialer er fuldt ud fremstillet i parten eller har undergået yderligere forarbejdning eller bearbejdning end den, der er omhandlet i artikel 6, før eksporten, og

b) det over for toldmyndighederne kan godtgøres: i) at de reimporterede varer er fremstillet ved bearbejdning eller forarbejdning af eksporterede materialer, og ii) den samlede værditilvækst, der er erhvervet uden for parten ved anvendelse af denne artikel, ikke overstiger 10 % af prisen ab fabrik for det færdige produkt, for hvilket der gøres krav på oprindelsesstatus.

4. Ved anvendelsen af stk. 3 finder betingelserne for erhvervelse af oprindelsesstatus i afsnit II ikke anvendelse på bearbejdning eller forarbejdning uden for en part. Når der i listen i bilag II til dette tillæg anvendes en regel om fastsættelse af en maksimal værdi for alle anvendte materialer uden oprindelsesstatus til bestemmelse af det pågældende færdige produkts oprindelsesstatus, må den samlede værdi af de på den pågældende parts territorium benyttede materialer uden oprindelsesstatus sammenlagt med den samlede værditilvækst, der er erhvervet uden for parten ved anvendelse af denne artikel, imidlertid ikke overstige den anførte procentdel.

5. Ved anvendelsen af stk. 3 og 4 forstås ved »samlet værditilvækst« samtlige de omkostninger, der er påløbet uden for en part, herunder værdien af de dér anvendte materialer.

6. Bestemmelserne i stk. 3 og 4 finder ikke anvendelse på produkter, der ikke opfylder de i listen i bilag II til dette tillæg fastsatte betingelser, eller som kun kan anses for tilstrækkeligt bearbejdede eller forarbejdede, hvis den generelle tolerance i artikel 5, stk. 2, tages i anvendelse.

7. Forarbejdninger eller bearbejdninger, der omfattes af denne artikel og foretages uden for en part, finder sted under ordningen for passiv forædling eller et lignende system.

Artikel 11

Direkte transport

1. Den præferencebehandling, der er fastsat i henhold til aftalen, gælder kun for produkter, der opfylder betingelserne i dette tillæg, og som transporteres direkte mellem parterne. Dog kan produkter, som udgør en samlet sending, transporteres gennem andre territorier, eventuelt med omladning eller midlertidig oplagring i disse territorier, såfremt produkterne er forblevet under toldmyndighedernes tilsyn i transit- eller oplagringslandet og dér ikke har undergået anden behandling end losning og ladning eller enhver behandling, der skal sikre, at deres tilstand ikke forringes.

2. Som dokumentation for, at betingelserne i stk. 1 er opfyldt, skal der for toldmyndighederne i den importerende part fremlægges:

a) enten et gennemgående transportdokument, som dækker passagen fra den eksporterende part gennem transitlandet, eller

b) en erklæring fra toldmyndighederne i transitlandet, der indeholder: i) en nøjagtig beskrivelse af produkterne ii) datoen for produkternes losning og lastning, og, hvis det er relevant, angivelse af de anvendte fartøjers navne eller af de andre anvendte transportmidler og iii) dokumenterede oplysninger om de omstændigheder, under hvilke produkterne har henligget i transitlandet, eller

c) i mangel heraf enhver anden dokumentation.

Artikel 12

Udstillinger

1. Produkter med oprindelsesstatus, der afsendes til en udstilling i et andet land end en af parterne, og som efter udstillingen sælges til import til en af parterne, opnår ved importen de fordele, som følger af bestemmelserne i aftalen, forudsat at det over for toldmyndighederne kan godtgøres:

a) at en eksportør har sendt disse produkter fra en af parterne til det land, hvor udstillingen holdes, og har udstillet dem dér

b) at denne eksportør har solgt produkterne eller på anden måde overdraget dem til en modtager i en af parterne

c) at produkterne under udstillingen eller umiddelbart derefter er afsendt i den stand, i hvilken de blev sendt til udstillingen, og

d) at produkterne fra det tidspunkt, da de blev afsendt til udstillingen, ikke har været benyttet til andre formål end til fremvisning på udstillingen.

2. Der skal udstedes eller udfærdiges et oprindelsesbevis i henhold til bestemmelserne i afsnit V, og dette bevis skal fremlægges for den importerende parts toldmyndigheder på de normale betingelser. Udstillingens navn og adresse skal anføres derpå. Om fornødent kan der kræves supplerende dokumentation for de omstændigheder, under hvilke de har været udstillet.

3. Stk. 1 gælder for alle udstillinger, messer eller tilsvarende offentlige arrangementer af kommerciel, industriel, landbrugsmæssig eller håndværksmæssig karakter, under hvilke produkterne er under konstant toldkontrol, og som ikke er tilrettelagt med privat formål i forretninger eller handelslokaler med henblik på salg af udenlandske produkter.







AFSNIT IV

GODTGØRELSE ELLER FRITAGELSE

Artikel 13

Forbud mod toldgodtgørelse eller -fritagelse

1. For materialer uden oprindelsesstatus, som anvendes til fremstilling af produkter med oprindelsesstatus i en af parterne, og for hvilke der udstedes eller udfærdiges et oprindelsesbevis i overensstemmelse med afsnit V, må der ikke indrømmes godtgørelse af eller fritagelse for told af nogen art i nogen af parterne.

2. Det i stk. 1 omhandlede forbud gælder for alle ordninger med delvis eller fuldstændig godtgørelse eller tilbagebetaling af eller fritagelse for told eller afgifter med tilsvarende virkning, der finder anvendelse i en af parterne på materialer, der anvendes ved fremstillingen, når sådan godtgørelse, tilbagebetaling eller fritagelse udtrykkeligt eller i praksis finder anvendelse, når produkter, som er fremstillet af de nævnte materialer, eksporteres, og ikke når de forbliver dér til indenlandsk forbrug.

3. Eksportører af produkter, der er omfattet af et oprindelsesbevis, skal på begæring af toldmyndighederne til enhver tid kunne fremlægge relevant dokumentation for, at der ikke er opnået godtgørelse for materialer uden oprindelsesstatus, som er anvendt til fremstilling af det pågældende produkt, og at al told og alle afgifter med tilsvarende virkning, der pålægges sådanne materialer, faktisk er betalt.

4. Bestemmelserne i stk. 1, 2 og 3 gælder også for emballager i den i artikel 7, stk. 2, fastlagte betydning, og for produkter i sæt i den i artikel 8 fastlagte betydning, når sådanne produkter ikke har oprindelsesstatus.

5. Stk. 1-4 finder kun anvendelse på materialer af den art, som dette tillæg gælder for.







AFSNIT V

OPRINDELSESBEVIS

Artikel 14

Generelle krav

1. Produkter med oprindelse i en af parterne er ved import til den anden part omfattet af bestemmelserne i denne aftale, når et af følgende oprindelsesbeviser forelægges:

a) et varecertifikat EUR.1, hvortil modellen findes i bilag III til dette tillæg

b) i de i artikel 20, stk. 1, fastsatte tilfælde en erklæring (»oprindelseserklæringen«), som afgives af eksportøren på en faktura, en følgeseddel eller ethvert andet handelsdokument, som beskriver de pågældende produkter tilstrækkelig detaljeret til, at de kan identificeres. Teksten til oprindelseserklæringen findes i bilag IV til dette tillæg.

2. Uanset stk. 1 er produkter med oprindelsesstatus i den i dette tillæg fastlagte betydning i de i artikel 24 omhandlede tilfælde omfattet af bestemmelserne i dette tillæg, uden at der skal forelægges nogen af de oprindelsesbeviser, der er omhandlet i stk. 1 i denne artikel.

Artikel 15

Fremgangsmåde for udstedelse af et varecertifikat EUR.1

1. De kompetente myndigheder i den eksporterende part udsteder et varecertifikat EUR.1 efter skriftlig anmodning fra eksportøren eller, på eksportørens ansvar, fra dennes befuldmægtigede repræsentant.

2. I dette øjemed udfylder eksportøren eller dennes befuldmægtigede repræsentant både varecertifikat EUR.1 og anmodningsformularen, der er vist i bilag III til dette tillæg. Disse formularer skal udfyldes på et af de sprog, som aftalen er affattet på, i overensstemmelse med bestemmelserne i eksportlandets lovgivning. Hvis formularerne udfyldes i hånden, skal det være med blæk og med blokbogstaver. Produktbeskrivelsen anføres i den relevante rubrik uden mellemrum mellem linjerne. Hvis rubrikken ikke udfyldes fuldstændigt, skal der trækkes en vandret streg under produktbeskrivelsens sidste linje, og den ikke udfyldte del skal overstreges.

3. Den eksportør, der anmoder om at få udstedt et varecertifikat EUR.1, skal når som helst på begæring af toldmyndighederne i den eksporterende part, hvor varecertifikatet EUR.1 er udstedt, kunne fremlægge alle egnede dokumenter, som beviser, at de pågældende produkter har oprindelsesstatus, og at de øvrige betingelser i dette tillæg er opfyldt.

4. Varecertifikat EUR.1 udstedes af toldmyndighederne i en EU-medlemsstat eller i Andorra, hvis de pågældende produkter kan anses som produkter med oprindelse i Den Europæiske Union eller i Andorra og opfylder de øvrige betingelser i dette tillæg, jf. dog stk. 5.

5. De toldmyndigheder, der udsteder varecertifikater EUR.1, træffer alle nødvendige foranstaltninger for at efterprøve, at produkterne har oprindelsesstatus, og at de øvrige betingelser i dette tillæg er opfyldt. De er i denne sammenhæng berettiget til at kræve alle oplysninger og foretage alle former for kontrol af eksportørens regnskaber eller enhver anden kontrol, som de finder hensigtsmæssig. De påser desuden, at de i stk. 2 omhandlede formularer er udfyldt korrekt. De skal navnlig kontrollere, at den rubrik, der er beregnet til varebeskrivelsen, er udfyldt på en sådan måde, at det ikke er muligt at foretage svigagtige tilføjelser.

6. Datoen for udstedelsen af varecertifikat EUR.1 skal anføres i certifikatets rubrik 11.

7. Varecertifikat EUR.1 udstedes af toldmyndighederne og stilles til rådighed for eksportøren, så snart eksporten faktisk har fundet sted eller er sikret.

Artikel 16

Efterfølgende udstedelse af varecertifikat EUR.1

1. Uanset artikel 15, stk. 7, kan et varecertifikat EUR.1 undtagelsesvis udstedes efter eksporten af de produkter, som det vedrører, såfremt:

a) det på grund af fejltagelser, uforsætlige undladelser eller særlige omstændigheder ikke er blevet udstedt ved eksporten, eller

b) det over for toldmyndighederne godtgøres, at varecertifikat EUR.1 er blevet udstedt, men af tekniske årsager ikke er blevet godtaget ved importen.

2. Ved anvendelsen af stk. 1 skal eksportøren i anmodningen anføre sted og dato for eksporten af de produkter, som varecertifikat EUR.1 vedrører, og årsagerne til sin anmodning.

3. Toldmyndighederne må kun udstede et varecertifikat EUR.1 efterfølgende, når de har kontrolleret, at oplysningerne i eksportørens anmodning er i overensstemmelse med oplysningerne i de tilsvarende dokumenter.

4. På varecertifikater EUR.1, der udstedes efterfølgende, skal følgende påtegning anføres (på engelsk):

»ISSUED RETROSPECTIVELY«.

5. Den påtegning, der er nævnt i stk. 4, anføres i rubrik 7 på varecertifikat EUR.1.

Artikel 17

Udstedelse af et duplikateksemplar af et varecertifikat EUR.1

1. I tilfælde af tyveri, bortkomst eller ødelæggelse af et varecertifikat EUR.1 kan eksportøren henvende sig til de udstedende toldmyndigheder og anmode om udstedelse af et duplikateksemplar på grundlag af de hos myndighederne beroende eksportdokumenter.

2. På duplikateksemplaret, der udstedes på denne måde, skal anføres følgende (på engelsk):

»DUPLICATE«.

3. Den påtegning, der er nævnt i stk. 2, anføres i rubrik 7 på duplikateksemplaret af varecertifikat EUR.1.

4. Duplikateksemplaret, der skal påføres samme udstedelsesdato som det originale varecertifikat EUR.1, får virkning fra denne dato.

Artikel 18

Udstedelse af varecertifikater EUR.1 på grundlag af et tidligere udstedt eller udfærdiget oprindelsesbevis

Når produkter med oprindelsesstatus er under et toldsteds kontrol i en af parterne, skal det være muligt at erstatte det originale oprindelsesbevis med et eller flere varecertifikater EUR.1, når det eller de skal benyttes til at sende alle eller nogle af disse produkter til et andet sted i en af parterne. Erstatningsvarecertifikat(er) EUR.1 udstedes af det toldsted, hvis kontrol produkterne er undergivet.

Artikel 19

Regnskabsmæssig adskillelse

1. Hvis der er betydelige omkostninger eller materielle vanskeligheder forbundet med at opretholde særskilte lagre af identiske og indbyrdes ombyttelige materialer med og uden oprindelsesstatus, kan toldmyndighederne efter skriftlig anmodning fra de berørte parter tillade, at metoden med »regnskabsmæssig adskillelse« (»metoden«) anvendes til styringen af sådanne lagre.

2. Det skal under metoden kunne sikres, at antallet af fremstillede produkter, som kan anses som produkter med oprindelse, i en given referenceperiode er det samme som det antal, der ville være fremstillet, hvis der var opretholdt en fysisk adskillelse af lagrene.

3. Toldmyndighederne kan give tilladelse, jf. stk. 1, på de betingelser, de anser for at være hensigtsmæssige.

4. Metoden, og anvendelsen af den registreres i overensstemmelse med de almindeligt anerkendte regnskabsprincipper, der gælder i det land, hvor produktet er fremstillet.

5. Indehaveren af metoden kan alt efter omstændighederne udfærdige eller anmode om oprindelsesbeviser for den mængde produkter, der kan anses som produkter med oprindelse. Efter anmodning fra toldmyndighederne skal indehaveren af tilladelsen til at anvende metoden fremlægge en redegørelse for, hvordan mængderne er styret.

6. Toldmyndighederne skal kontrollere den brug, der gøres af tilladelsen til at anvende metoden, og kan når som helst inddrage den, hvis indehaveren af tilladelsen på nogen som helst måde benytter den på ukorrekt vis eller ikke opfylder en af de øvrige betingelser i dette tillæg.

Artikel 20

Betingelser for udfærdigelse af en oprindelseserklæring

1. En oprindelseserklæring som omhandlet i artikel 14, stk. 1, litra b), kan udfærdiges:

a) af en godkendt eksportør som omhandlet i artikel 21 eller

b) af enhver eksportør angående enhver sending, der består af en eller flere kolli indeholdende produkter med oprindelsesstatus, hvis samlede værdi ikke overstiger 6 000 EUR.

2. Der kan udfærdiges en oprindelseserklæring, hvis de pågældende produkter kan anses som produkter med oprindelse i EU eller i Andorra og opfylder de øvrige betingelser i dette tillæg, jf. dog stk. 3.

3. En eksportør, som udfærdiger en oprindelseserklæring, skal når som helst på begæring af toldmyndighederne i eksportlandet kunne fremlægge alle egnede dokumenter, som beviser, at de pågældende produkter har oprindelsesstatus, og at de øvrige betingelser i dette tillæg er opfyldt.

4. Eksportøren skal udfærdige en oprindelseserklæring ved med maskinskrift, stempling eller trykning at anføre den i bilag IV til dette tillæg gengivne erklæring på fakturaen, følgesedlen eller et andet handelsdokument, idet der vælges en af de sprogudgaver, der er fastsat i nævnte tillæg, i overensstemmelse med eksportlandets lovgivning. Hvis erklæringen er håndskrevet, skal den være skrevet med blæk og med blokbogstaver.

5. Oprindelseserklæringer skal være forsynet med eksportørens personlige håndskrevne underskrift. En godkendt eksportør som omhandlet i artikel 21 kan dog undlade at underskrive sådanne erklæringer, forudsat at han skriftligt over for toldmyndighederne i den eksporterende part tilkendegiver, at han påtager sig det fulde ansvar for alle oprindelseserklæringer, der angiver ham, som om de faktisk var forsynet med hans håndskrevne underskrift.

6. Eksportøren kan udfærdige en oprindelseserklæring ved eksporten af de produkter, som den vedrører, eller efterfølgende, forudsat at erklæringen forelægges i importlandet senest to år efter importen af de produkter, som den vedrører.

Artikel 21

Godkendte eksportører

1. Toldmyndighederne i den eksporterende part kan give enhver eksportør (»godkendt eksportør«), der hyppigt forsender produkter i henhold til dette tillæg, tilladelse til at udfærdige oprindelseserklæringer uanset de pågældende produkters værdi. En eksportør, der ansøger om en sådan tilladelse, skal over for toldmyndighederne give alle de nødvendige garantier, således at det kan efterprøves, at de pågældende produkter har oprindelsesstatus, og at de øvrige betingelser i dette tillæg er opfyldt.

2. Toldmyndighederne kan, når de indrømmer status som godkendt eksportør, hertil knytte alle de betingelser, som de finder hensigtsmæssige.

3. Toldmyndighederne giver den godkendte eksportør et toldgodkendelsesnummer, som skal angives på oprindelseserklæringen.

4. Toldmyndighederne kontrollerer den brug, den godkendte eksportør gør af tilladelsen.

5. Toldmyndighederne kan når som helst trække tilladelsen tilbage. De skal gøre dette, når den godkendte eksportør ikke længere giver de i stk. 1 omhandlede garantier, ikke opfylder de i stk. 2 omhandlede betingelser eller på anden måde gør ukorrekt brug af tilladelsen.

Artikel 22

Oprindelsesbevisets gyldighed

1. Et oprindelsesbevis er gyldigt i fire måneder fra den dato, hvor det blev udstedt i den eksporterende part, og skal inden for samme periode fremlægges for toldmyndighederne i den importerende part.

2. Oprindelsesbeviser, som fremlægges for den importerende parts toldmyndigheder efter udløbet af den i stk. 1 nævnte sidste frist, kan godtages som grundlag for præferencebehandling, når overskridelsen af fristen skyldes ekstraordinære omstændigheder.

3. I andre tilfælde af forsinket fremlæggelse kan toldmyndighederne i den importerende part godtage oprindelsesbeviser, når produkterne er blevet frembudt for dem inden udløbet af den nævnte frist.

Artikel 23

Fremlæggelse af oprindelsesbevis

Oprindelsesbeviser fremlægges for toldmyndighederne i den importerende part i overensstemmelse med de procedurer, der gælder i det pågældende land. Disse myndigheder kan forlange en oversættelse af oprindelsesbeviset. De kan også kræve, at importangivelsen suppleres med importørens erklæring om, at produkterne opfylder de betingelser, der kræves for anvendelsen af aftalen.

Artikel 24

Undtagelser fra kravet om oprindelsesbevis

1. Produkter, der indgår i småforsendelser fra private afsendere til private modtagere eller medbringes af rejsende i deres personlige bagage, kan importeres som produkter med oprindelsesstatus, uden at det er nødvendigt at fremlægge et oprindelsesbevis, forudsat at der er tale om import uden erhvervsmæssig karakter, at det erklæres, at produkterne opfylder betingelserne i dette tillæg, og at der ikke er nogen tvivl om denne erklærings rigtighed. For så vidt angår produkter sendt pr. post, kan denne erklæring afgives på toldangivelse CN22/CN23 eller på et ark papir, der vedlægges det nævnte dokument.

2. Som import helt uden erhvervsmæssig karakter anses lejlighedsvis import, der udelukkende består af produkter bestemt til personlig brug for modtagerne eller de rejsende eller deres familie, og hvis beskaffenhed og mængde ikke giver anledning til tvivl om, at importen sker i ikke-erhvervsmæssigt øjemed.

3. Desuden må den samlede værdi af disse produkter ikke overstige 500 EUR i tilfælde af småforsendelser og 1 200 EUR i tilfælde af produkter, der medbringes af rejsende i deres personlige bagage.

Artikel 25

Støttedokumenter

De i artikel 15, stk. 3, og artikel 20, stk. 3, omhandlede dokumenter, der benyttes som bevis for, at produkter, der er omfattet af et varecertifikat EUR.1 eller en oprindelseserklæring, kan betragtes som produkter med oprindelse i en af parterne og opfylder de øvrige betingelser i dette bilag, kan bl.a. omfatte følgende:

a) direkte dokumentation for fremstillingsprocessen for de omhandlede varer hos den pågældende eksportør eller leverandør, f.eks. hidrørende fra hans regnskaber eller interne bogholderi

b) dokumenter, der beviser de anvendte materialers oprindelsesstatus, og som er udstedt eller udfærdiget i en af parterne, såfremt disse dokumenter benyttes i overensstemmelse med den nationale lovgivning

c) dokumenter, der beviser, at en bearbejdning eller forarbejdning af materialerne har fundet sted i en af parterne, og som er udstedt eller udfærdiget i en af parterne, såfremt disse dokumenter benyttes i overensstemmelse med den nationale lovgivning

d) varecertifikater EUR.1 eller oprindelseserklæringer, der beviser de anvendte materialers oprindelsesstatus, og som er udstedt eller udfærdiget i en af de pågældende parter i overensstemmelse med dette tillæg

e) egnet bevis for bearbejdning eller forarbejdning foretaget uden for den relevante part i henhold til artikel 11, hvoraf det fremgår, at kravene i nævnte artikel er opfyldt.

Artikel 26

Opbevaring af oprindelsesbeviser og støttedokumenter

1. En eksportør, der anmoder om udstedelse af et varecertifikat EUR.1, skal i mindst tre år opbevare de i artikel 15, stk. 3, omhandlede dokumenter.

2. En eksportør, der udfærdiger en oprindelseserklæring, skal i mindst tre år opbevare et eksemplar af denne oprindelseserklæring samt de i artikel 20, stk. 3, omhandlede dokumenter.

3. Toldmyndighederne i den eksporterende part, som udsteder et varecertifikat EUR.1, skal i mindst tre år opbevare den i artikel 15, stk. 2, omhandlede anmodningsformular.

4. Toldmyndighederne i den importerende part skal i mindst tre år opbevare de varecertifikater EUR.1 og de oprindelseserklæringer, der fremlægges for dem.

Artikel 27

Uoverensstemmelser og formelle fejl

1. Konstateres der mindre uoverensstemmelser mellem oplysningerne i et oprindelsesbevis og oplysningerne i det dokument, der forelægges toldstedet med henblik på opfyldelse af formaliteterne i forbindelse med import af produkterne, medfører dette ikke i sig selv, at oprindelsesbeviset er ugyldigt, når det på fyldestgørende måde godtgøres, at det pågældende dokument svarer til de frembudte produkter.

2. Klare formelle fejl som maskinskrivningsfejl på et oprindelsesbevis bør ikke føre til, at det pågældende dokument afvises, hvis fejlene ikke er af en sådan karakter, at de rejser tvivl om rigtigheden af påtegningerne i det pågældende dokument.

Artikel 28

Beløb udtrykt i euro

1. Med henblik på anvendelsen af bestemmelserne i artikel 20, stk. 1, litra b), og artikel 24, stk. 3, i tilfælde, hvor produkterne er faktureret i en anden valuta end euro, fastsættes modværdien af de beløb, der er udtrykt i euro, årligt i parternes nationale valutaer af hvert af de berørte lande.

2. Sendinger er omfattet af bestemmelserne i artikel 20, stk. 1, litra b), og artikel 24, stk. 3, med udgangspunkt i den valuta, som fakturaen er udstedt i, og ud fra det beløb, som det pågældende land har fastsat.

3. De beløb, der skal benyttes i en given national valuta, er modværdien i den pågældende nationale valuta af de i euro udtrykte beløb på den første hverdag i oktober. Beløbene meddeles Europa-Kommissionen senest den 15. oktober og gælder fra den 1. januar det følgende år. Europa-Kommissionen underretter alle de berørte lande om de pågældende beløb.

4. Et land kan op- eller nedrunde det beløb, der fremkommer ved omregningen af et beløb udtrykt i euro til dets nationale valuta. Det afrundede beløb må ikke afvige mere end 5 % fra det beløb, der fremkommer ved omregningen. Et land kan bibeholde modværdien i dets nationale valuta af et beløb udtrykt i euro, hvis omregningen af dette beløb ved den årlige tilpasning i henhold til stk. 3 fører til en stigning af den i national valuta udtrykte modværdi på mindre end 15 %, inden ovennævnte afrunding foretages. Modværdien i national valuta kan bibeholdes uændret, hvis omregningen fører til en lavere modværdi.

5. Beløbene udtrykt i euro kontrolleres af Den Blandede Komité, hvis en part anmoder herom. Som led i denne kontrol overvejer Den Blandede Komité, om det er ønskeligt at bevare de pågældende beløbsgrænsers virkninger i faste priser. Med henblik herpå kan den træffe beslutning om at ændre de i euro udtrykte beløb.







AFSNIT VI

METODER FOR ADMINISTRATIVT SAMARBEJDE

Artikel 29

Administrativt samarbejde

1. Parternes toldmyndigheder forsyner gennem Europa-Kommissionen hinanden med aftryk af de stempler, der i deres toldkontorer anvendes ved udstedelsen af varecertifikater EUR.1, og oplyser ligeledes gennem Europa-Kommissionen hinanden om adresserne på de toldmyndigheder, der er ansvarlige for at udstede og kontrollere disse certifikater og oprindelseserklæringer.

2. For at sikre en korrekt anvendelse af dette tillæg yder parterne gennem deres respektive toldmyndigheder hinanden gensidig bistand til at kontrollere ægtheden af varecertifikater EUR.1 eller oprindelseserklæringer og rigtigheden af de oplysninger, der afgives i disse dokumenter.

Artikel 30

Kontrol af oprindelsesbeviser

1. Efterfølgende kontrol af oprindelsesbeviser foretages ved stikprøver og i øvrigt, når toldmyndighederne i den importerende part nærer begrundet tvivl om dokumenternes ægthed, de pågældende produkters oprindelsesstatus eller opfyldelsen af de øvrige betingelser i dette tillæg.

2. Med henblik på gennemførelse af bestemmelserne i stk. 1 skal toldmyndighederne i den importerende part tilbagesende varecertifikatet EUR.1 og fakturaen, hvis en sådan er fremlagt, oprindelseserklæringen eller en kopi af disse dokumenter til toldmyndighederne i den eksporterende part, i givet fald med angivelse af årsagerne til, at der anmodes om kontrol. Samtlige dokumenter og oplysninger, som de er kommet i besiddelse af, og som tyder på, at angivelserne i oprindelsesbeviset er ukorrekte, fremsendes til støtte for anmodningen om kontrol.

3. Kontrollen gennemføres af toldmyndighederne i den eksporterende part. De er i denne sammenhæng berettiget til at kræve alle oplysninger og foretage alle former for kontrol af eksportørens regnskaber eller enhver anden kontrol, som de finder hensigtsmæssig.

4. Hvis den importerende parts toldmyndigheder træffer afgørelse om at suspendere præferencebehandlingen af de pågældende produkter, mens de afventer resultatet af kontrollen, skal de tilbyde at frigive produkterne til importøren under forbehold af de forsigtighedsforanstaltninger, de måtte finde nødvendige.

5. De toldmyndigheder, der har anmodet om kontrol, underrettes snarest muligt om resultaterne af kontrollen. Det skal klart fremgå af disse resultater, om dokumenterne er ægte, og om de pågældende produkter kan anses som produkter med oprindelse i en af parterne og opfylder de øvrige betingelser i dette tillæg.

6. Hvis der i tilfælde, hvor der er begrundet tvivl, ikke foreligger svar senest ti måneder efter datoen for kontrolanmodningen, eller hvis svaret ikke indeholder tilstrækkelige oplysninger til at fastslå de pågældende dokumenters ægthed eller produkternes virkelige oprindelse, afslår de anmodende toldmyndigheder at indrømme præferencebehandling, medmindre der foreligger ekstraordinære omstændigheder.

Artikel 31

Bilæggelse af tvister

Hvis der i forbindelse med den i artikel 30 fastsatte kontrolprocedure opstår tvister, der ikke kan bilægges, mellem de toldmyndigheder, der anmoder om kontrol, og de toldmyndigheder, der er ansvarlige for dens gennemførelse, forelægges de for Den Blandede Komité. Hvis der opstår andre tvister end dem, der vedrører kontrolprocedurerne i artikel 30, i forbindelse med fortolkningen af dette tillæg, skal de forelægges for Den Blandede Komité.

Under alle omstændigheder bilægges tvister mellem importøren og toldmyndighederne i den importerende part i henhold til denne parts lovgivning.

Artikel 32

Sanktioner

Der iværksættes sanktioner mod enhver person, der udfærdiger eller lader udfærdige et dokument med urigtige oplysninger for at opnå præferencebehandling for produkter.

Artikel 33

Frizoner

1. Parterne træffer alle nødvendige foranstaltninger for at sikre, at produkter, der handles på grundlag af et oprindelsesbevis, og som under transporten indføres i en frizone beliggende på deres territorium, ikke ombyttes med andre varer, og at de ikke dér undergår andre behandlinger end sådanne, der er bestemt til at sikre, at deres tilstand ikke forringes.

2. Uanset stk. 1 i denne artikel skal de pågældende myndigheder på eksportørens anmodning udstede et nyt varecertifikat EUR.1, når produkter med oprindelse i en part, der er importeret i en frizone på grundlag af et oprindelsesbevis, og som undergår behandling eller forarbejdning, såfremt den behandling eller forarbejdning, produkterne har undergået, er i overensstemmelse med bestemmelserne i dette tillæg.







AFSNIT VII

CEUTA OG MELILLA

Artikel 34

Anvendelse af tillægget

1. Udtrykket »Den Europæiske Union« omfatter ikke Ceuta og Melilla.

2. Når produkter med oprindelse i Andorra importeres til Ceuta og Melilla, skal der gives dem den samme toldbehandling, som der gives produkter med oprindelse i EU's toldområde i henhold til protokol nr. 2 til akten vedrørende Spaniens og Portugals tiltrædelse af De Europæiske Fællesskaber. Andorra skal ved import af produkter, der er omfattet af aftalen, og som har oprindelse i Ceuta og Melilla, give dem den samme toldbehandling, som der gives produkter, der importeres fra og har oprindelse i Den Europæiske Union.

3. Ved anvendelsen af stk. 2 i denne artikel på produkter med oprindelse i Ceuta og Melilla finder dette tillæg tilsvarende anvendelse, jf. dog de særlige betingelser i artikel 35.

Artikel 35

Særlige betingelser

1. Forudsat at de er transporteret direkte i overensstemmelse med artikel 11, anses følgende:

1) som produkter med oprindelse i Ceuta og Melilla: a) produkter, der er fuldt ud fremstillet i Ceuta og Melilla b) produkter, der er fremstillet i Ceuta og Melilla, og som indeholder andre produkter end dem, der er omhandlet i litra a), på betingelse af: i) at disse produkter har undergået en tilstrækkelig bearbejdning eller forarbejdning i den i artikel 5 fastlagte betydning eller ii) at disse produkter har oprindelse i en part, forudsat at de har undergået en mere vidtgående bearbejdning eller forarbejdning end den, der er omhandlet i artikel 6.

2) som produkter med oprindelse i Andorra: a) produkter, der fuldt ud er fremstillet i Andorra b) produkter, der er fremstillet i Andorra, og som indeholder andre produkter end dem, der er omhandlet i litra a) i denne artikel, på betingelse af: i) at disse produkter har undergået en tilstrækkelig bearbejdning eller forarbejdning i den i artikel 5 fastlagte betydning eller ii) at disse produkter har oprindelse i Ceuta og Melilla eller Den Europæiske Union, forudsat at de har undergået en mere vidtgående bearbejdning eller forarbejdning end den, der er omhandlet i artikel 6.

2. Ceuta og Melilla betragtes som ét enkelt område.

3. Eksportøren eller dennes befuldmægtigede repræsentant anfører »Andorra« og »Ceuta og Melilla« i rubrik 2 i varecertifikatet EUR.1 eller fakturaerklæringen. Hvad angår produkter med oprindelses i Ceuta og Melilla, angives denne oprindelse endvidere i rubrik 4 i varecertifikat EUR.1 eller i fakturaerklæringen.

4. De spanske toldmyndigheder er ansvarlige for anvendelsen af dette tillæg i Ceuta og Melilla.







AFSNIT VIII

AFSLUTTENDE BESTEMMELSER

Artikel 36

Ændringer af tillægget

Den Blandede Komité kan træffe afgørelse om at ændre bestemmelserne i dette tillæg.

BILAG I

INDLEDENDE NOTER TIL LISTEN I BILAG II

Note 1:

Listen indeholder de betingelser, alle produkter skal opfylde, for at de kan anses for at være tilstrækkeligt bearbejdede eller forarbejdede i henhold til artikel 5 i dette tillæg.

Note 2:

2.1. I de første to kolonner i listen beskrives det fremstillede produkt. I første kolonne angives position eller kapitel i det harmoniserede system, og i anden kolonne angives varebeskrivelsen for positionen eller kapitlet i dette system. For hver angivelse i de to første kolonner er der specificeret en regel i kolonne 3 eller 4. Når der i nogle tilfælde står et »ex« før angivelsen i første kolonne, betyder det, at reglen i kolonne 3 eller 4 kun finder anvendelse på den del af den pågældende position, som er anført i kolonne 2.

2.2. Når flere positioner er grupperet i kolonne 1, eller der er angivet et kapitel, og varebeskrivelsen i kolonne 2 derfor er generel, finder den tilhørende regel i kolonne 3 eller 4 anvendelse på alle produkter, der i henhold til det harmoniserede system tariferes under positioner i kapitlet eller under en af de positioner, der er grupperet i kolonne 1.

2.3. Når der er forskellige regler i listen for forskellige produkter inden for en position, indeholder hver »indrykning« beskrivelsen af den del af positionen, der er omfattet af den tilhørende regel i kolonne 3 eller 4.

2.4. Hvis der i forbindelse med en angivelse i de to første kolonner er specificeret en regel i både kolonne 3 og 4, kan eksportøren vælge at anvende enten reglen i kolonne 3 eller reglen i kolonne 4. Hvis der ikke er angivet nogen oprindelsesregel i kolonne 4, skal reglen i kolonne 3 anvendes.

Note 3:

3.1. Bestemmelserne i dette tillægs artikel 5 angående produkter, der efter at have opnået oprindelsesstatus benyttes til fremstilling af andre produkter, finder anvendelse, uanset om oprindelsesstatus er opnået på den fabrik, hvor disse produkter benyttes, eller på en anden fabrik i en af parterne.

3.2. Reglen i listen er den mindstebearbejdning eller -forarbejdning, der er nødvendig, og yderligere bearbejdning eller forarbejdning giver også oprindelsesstatus; omvendt kan en mindre grad af bearbejdning eller forarbejdning ikke give oprindelsesstatus. Når et materiale uden oprindelsesstatus ifølge en regel må anvendes på et vist fremstillingstrin, er det derfor tilladt at anvende sådant materiale på et tidligere stadium i fremstillingen, men ikke på et senere stadium.

3.3. Såfremt en regel angiver »fremstilling på basis af alle materialer«, kan der, under forbehold af note 3.2, anvendes materialer henhørende under en hvilken som helst position (også materialer henhørende under samme varebeskrivelse og position som produktet), jf. dog eventuelle specifikke begrænsninger, som også kan være indeholdt i reglen. Ved »fremstilling på basis af alle materialer, herunder andre materialer henhørende under pos. …« eller »fremstilling på basis af alle materialer, herunder andre materialer henhørende under samme position som produktet« forstås imidlertid, at der kan anvendes materialer henhørende under en hvilken som helst position, undtagen materialer med samme beskrivelse som produktet i kolonne 2 i listen.

3.4. Når det i en regel i listen specificeres, at et produkt må fremstilles af mere end ét materiale, betyder det, at et eller flere af materialerne kan anvendes. Det kræves ikke, at alle materialerne anvendes.

3.5. Når det i en regel i listen hedder, at et produkt skal være fremstillet af et bestemt materiale, forhindrer betingelsen ikke, at der anvendes andre materialer, som på grund af deres art ikke kan opfylde reglen.

Eksempel:

Reglen angående tilberedte næringsmidler henhørende under pos. 19.04, hvorefter anvendelse af korn og varer deraf udtrykkeligt er udelukket, er ikke til hinder for, at der anvendes mineralsalte, kemiske og andre tilsætningsstoffer, som ikke er fremstillet af korn.

Dette gælder imidlertid ikke for produkter, der — selv om de ikke må fremstilles af det bestemte materiale, der er nævnt i listen — på et tidligere fremstillingstrin må fremstilles af et materiale af samme art.

3.6. Når der i en regel i listen angives to procenter som maksimalværdien af materialer uden oprindelsesstatus, der kan anvendes, må disse procenter ikke lægges sammen. Maksimalværdien af alle de anvendte materialer uden oprindelsesstatus må således aldrig være højere end den højeste af de angivne procenter. Endvidere må de enkelte procenter ikke overskrides i forhold til de bestemte materialer, de gælder for.

BILAG II

LISTE OVER BEARBEJDNINGER ELLER FORARBEJDNINGER, SOM MATERIALER UDEN OPRINDELSESSTATUS SKAL UNDERGÅ, FOR AT DET FREMSTILLEDE PRODUKT KAN FÅ OPRINDELSESSTATUS







HS-position Varebeskrivelse Bearbejdninger eller forarbejdninger af materialer uden oprindelsesstatus, som giver det færdige produkt oprindelsesstatus (1) (2) (3) eller (4) Kapitel 1 Levende dyr Alle dyr, der henhører under kapitel 1, skal være fuldt ud fremstillet Kapitel 2 Kød og spiselige slagtebiprodukter Fremstilling, ved hvilken alle anvendte materialer, der henhører under kapitel 1 og 2, er fuldt ud fremstillet Kapitel 3 Fisk og krebsdyr, bløddyr og andre hvirvelløse vanddyr Fremstilling, ved hvilken alle anvendte materialer henhørende under kapitel 3 er fuldt ud fremstillet ex Kapitel 4 Mælk og mejeriprodukter; fugleæg; naturlig honning; spiselige produkter af animalsk oprindelse, ikke andetsteds tariferet undtagen: Fremstilling, ved hvilken alle anvendte materialer henhørende under kapitel 4 er fuldt ud fremstillet 0403 Kærnemælk, koaguleret mælk og fløde, yoghurt, kefir og anden fermenteret eller syrnet mælk og fløde, også koncentreret, tilsat sukker eller andre sødemidler, aromatiseret eller tilsat frugt, nødder eller kakao Fremstilling, ved hvilken: — alle anvendte materialer henhørende under kapitel 4 skal være fuldt ud fremstillet — alle anvendte frugtsafter (undtagen ananas-, lime- eller grapefrugtsafter), der henhører under pos. 2009 , skal have oprindelsesstatus, og — værdien af alle anvendte materialer, der henhører under kapitel 17, ikke overstiger 30 % af produktets pris ab fabrik ex Kapitel 5 Diverse produkter af animalsk oprindelse, ikke andetsteds tariferet, undtagen: Fremstilling, ved hvilken alle anvendte materialer henhørende under kapitel 5 er fuldt ud fremstillet ex 05 02 Bearbejdede svine- og vildsvinebørster Rensning, desinficering, sortering og glatning af svine- og vildsvinebørster Kapitel 6 Levende træer og andre levende planter; løg, rødder og lign.; afskårne blomster og blade Fremstilling, ved hvilken: — alle anvendte materialer, der henhører under kapitel 6, skal være fuldt ud fremstillet, og — værdien af alle anvendte materialer ikke overstiger 50 % af produktets pris ab fabrik Kapitel 7 Spiselige grøntsager samt visse rødder og rodknolde Fremstilling, ved hvilken alle anvendte materialer henhørende under kapitel 7 er fuldt ud fremstillet Kapitel 8 Spiselige frugter og nødder; skaller af citrusfrugter og meloner Fremstilling, ved hvilken: — alle anvendte frugter og nødder skal være fuldt ud fremstillet, og — værdien af alle anvendte materialer, der henhører under kapitel 17, ikke overstiger 30 % af produktets pris ab fabrik ex Kapitel 9 Kaffe, te, maté og krydderier undtagen: Fremstilling, ved hvilken alle anvendte materialer henhørende under kapitel 9 er fuldt ud fremstillet 0901 Kaffe, rå eller brændt, også koffeinfri; skaller og hinder af kaffe; kaffeerstatning med indhold af kaffe, uanset blandingsforholdet Fremstilling på basis af alle materialer 0902 Te, også aromatiseret Fremstilling på basis af alle materialer ex 09 10 Blandinger af krydderier Fremstilling på basis af alle materialer Kapitel 10 Korn Fremstilling, ved hvilken alle anvendte materialer henhørende under kapitel 10 er fuldt ud fremstillet ex Kapitel 11 Mølleriprodukter; malt; stivelse; inulin; hvedegluten undtagen: Fremstilling, ved hvilken al anvendt korn, spiselige grøntsager, rødder og rodknolde, der henhører under pos. 0714 , eller anvendt frugt skal være fuldt ud fremstillet ex 11 06 Mel og pulver af udbælgede og tørrede bælgfrugter henhørende under pos. 0713 Tørring og formaling af bælgfrugter, der henhører under pos. 0708 Kapitel 12 Olieholdige frø og frugter; diverse andre frø og frugter; planter til industriel og medicinsk brug; halm og foderplanter Fremstilling, ved hvilken alle anvendte materialer henhørende under kapitel 12 er fuldt ud fremstillet 1301 Schellak o. lign.; vegetabilske karbohydratgummier, naturharpikser, gummiharpikser og oleoresiner (f.eks. balsamer) Fremstilling, ved hvilken værdien af alle anvendte materialer, der henhører under pos. 1301 , ikke overstiger 50 % af produktets pris ab fabrik 1302 Plantesafter og planteekstrakter; pektinstoffer, pektinater og pektater; agar-agar og andre planteslimer og gelateringsmidler, også modificerede, udvundet af vegetabilske stoffer: — Planteslimer og gelatineringsmidler, modificerede, udvundet af vegetabilske produkter Fremstilling på basis af ikke-modificerede planteslimer og gelatineringsmidler — andre varer Fremstilling, ved hvilken værdien af alle anvendte materialer ikke overstiger 50 % af produktets pris ab fabrik Kapitel 14 Vegetabilske flettematerialer; vegetabilske produkter, ikke andetsteds tariferet Fremstilling, ved hvilken alle anvendte materialer henhørende under kapitel 14 er fuldt ud fremstillet ex Kapitel 15 Animalske og vegetabilske fedtstoffer og olier samt deres spaltningsprodukter; tilberedt spisefedt; animalsk og vegetabilsk voks undtagen: Fremstilling på basis af alle materialer, undtagen materialer henhørende under samme position som produktet. 1501 Fedt af svin og fjerkræ, bortset fra fedt henhørende under pos. 0209 eller 1503 : — Ben- og destruktionsfedt Fremstilling på basis af alle materialer, undtagen materialer henhørende under pos. 0203 , 0206 eller 0207 eller ben henhørende under pos. 0506 — andre varer Fremstilling på basis af kød og spiselige slagtebiprodukter af svin, der henhører under pos. 0203 eller 0206 , eller af kød og spiselige slagtebiprodukter af fjerkræ, der henhører under pos. 0207 1502 Talg af hornkvæg, får og geder, bortset fra varer henhørende under pos. 1503 : — Ben- og destruktionsfedt Fremstilling på basis af alle materialer, undtagen materialer henhørende under pos. 0201 , 0202 , 0204 eller 0206 eller ben henhørende under pos. 0506 — andre varer Fremstilling, ved hvilken alle anvendte materialer henhørende under kapitel 2 er fuldt ud fremstillet 1504 Fedtstoffer og olier udvundet af fisk og havpattedyr samt fraktioner deraf, også raffinerede, men ikke kemisk modificerede: — Faste fraktioner Fremstilling på basis af alle materialer, herunder andre materialer, der henhører under pos. 1504 — andre varer Fremstilling, ved hvilken alle anvendte materialer, der henhører under kapitel 2 og 3, er fuldt ud fremstillet ex 15 05 Raffineret lanolin Fremstilling på basis af uldfedt, rå, der henhører under pos. 1505 1506 Andre animalske fedtstoffer og olier samt fraktioner deraf, også raffinerede, men ikke kemisk modificerede: — Faste fraktioner Fremstilling på basis af alle materialer, herunder andre materialer, der henhører under pos. 1506 — andre varer Fremstilling, ved hvilken alle anvendte materialer henhørende under kapitel 2 er fuldt ud fremstillet 1507 til 1515 Vegetabilske olier og fraktioner deraf: — Sojabønneolie, jordnøddeolie, palmeolie, kokosolie (kopraolie), palmekerneolie og babassuolie, træolie, oiticicaolie, myrtevoks, japanvoks, fraktioner af jojobaolie og olie til teknisk og industriel anvendelse, bortset fra fremstilling af næringsmidler Fremstilling på basis af alle materialer, undtagen materialer henhørende under samme position som produktet. — Fraktioner i fast form, undtagen fraktioner af jojobaolie Fremstilling på basis af andre materialer henhørende under pos. 1507 til 1515 — andre varer Fremstilling, ved hvilken alle anvendte vegetabilske materialer er fuldt ud fremstillet 1516 Animalske og vegetabilske fedtstoffer og olier samt fraktioner deraf, helt eller delvis hydrerede, inter-esterificerede, re-esterificerede eller elaidiniserede, også raffinerede, men ikke på anden måde bearbejdede Fremstilling, ved hvilken: — alle anvendte materialer, der henhører under kapitel 2, skal være fuldt ud fremstillet, og — alle anvendte vegetabilske materialer er fuldt ud fremstillet. Materialer henhørende under pos. 1507 , 1508 , 1511 og 1513 må dog anvendes 1517 Margarine; spiselige blandinger eller tilberedninger af animalske eller vegetabilske fedtstoffer eller olier eller af fraktioner af forskellige fedtstoffer og olier fra dette kapitel, undtagen spiselige fedtstoffer og olier eller fraktioner deraf henhørende under pos. 1516 Fremstilling, ved hvilken: — alle anvendte materialer, der henhører under kapitel 2 og 4, skal være fuldt ud fremstillet, og — alle anvendte vegetabilske materialer er fuldt ud fremstillet. Materialer henhørende under pos. 1507 , 1508 , 1511 og 1513 må dog anvendes Kapitel 16 Tilberedte varer af kød, fisk, krebsdyr, bløddyr eller andre hvirvelløse vanddyr Fremstilling: — på basis af dyr, der henhører under kapitel 1, og/eller — ved hvilken alle anvendte materialer henhørende under kapitel 3 er fuldt ud fremstillet ex Kapitel 17 Sukker og sukkervarer undtagen: Fremstilling på basis af alle materialer, undtagen materialer henhørende under samme position som produktet. ex 17 01 Rør- og roesukker samt kemisk ren sakkarose, i fast form, med indhold af tilsatte smagsstoffer eller farvestoffer Fremstilling, ved hvilken værdien af alle anvendte materialer, der henhører under kapitel 17, ikke overstiger 30 % af produktets pris ab fabrik 1702 Andet sukker, herunder kemisk ren laktose, maltose, glukose og fruktose, i fast form; sirup og andre sukkeropløsninger uden indhold af tilsatte smagsstoffer eller farvestoffer; kunsthonning, også blandet med naturlig honning; karamel — Kemisk ren maltose eller fruktose Fremstilling på basis af alle materialer, herunder andre materialer, der henhører under pos. 1702 — Andet sukker i fast form, med indhold af tilsatte smagsstoffer eller farvestoffer Fremstilling, ved hvilken værdien af alle anvendte materialer, der henhører under kapitel 17, ikke overstiger 30 % af produktets pris ab fabrik — andre varer Fremstilling, ved hvilken alle anvendte materialer har oprindelsesstatus ex 17 03 Melasse hidrørende fra udvinding eller raffinering af sukker, med indhold af tilsatte smagsstoffer eller farvestoffer Fremstilling, ved hvilken værdien af alle anvendte materialer, der henhører under kapitel 17, ikke overstiger 30 % af produktets pris ab fabrik 1704 Sukkervarer uden indhold af kakao (herunder hvid chokolade) Fremstilling: — på basis af alle materialer, undtagen materialer henhørende under samme position som produktet, og — ved hvilken værdien af alle anvendte materialer, der henhører under kapitel 17, ikke overstiger 30 % af produktets pris ab fabrik Kapitel 18 Kakao og tilberedte varer deraf Fremstilling: — på basis af alle materialer, undtagen materialer henhørende under samme position som produktet, og — ved hvilken værdien af alle anvendte materialer, der henhører under kapitel 17, ikke overstiger 30 % af produktets pris ab fabrik 1901 Maltekstrakt; tilberedte næringsmidler fremstillet af mel, gryn, groft mel, stivelse eller maltekstrakt, også med indhold af kakao, såfremt dette udgør mindre end 40 vægtprocent beregnet på et fuldstændig fedtfrit grundlag, ikke andetsteds tariferet; tilberedte næringsmidler fremstillet af produkter henhørende under pos. 0401 til 0404 , også med indhold af kakao, såfremt dette udgør mindre end 5 vægtprocent beregnet på et fuldstændig fedtfrit grundlag, ikke andetsteds tariferet: — Maltekstrakt Fremstilling på basis af korn, der henhører under kapitel 10 — andre varer Fremstilling: — på basis af alle materialer, undtagen materialer henhørende under samme position som produktet, og — ved hvilken værdien af alle anvendte materialer, der henhører under kapitel 17, ikke overstiger 30 % af produktets pris ab fabrik 1902 Pastaprodukter, også kogte eller med fyld (af kød eller andre varer) eller på anden måde tilberedt, f.eks. spaghetti, makaroni, nudler, lasagne, gnocchi, ravioli, cannelloni; couscous, også tilberedt: — Med indhold af kød, slagtebiprodukter, fisk, skaldyr eller bløddyr på 20 vægtprocent eller derunder Fremstilling, ved hvilken alt anvendt korn og de afledte produkter heraf (undtagen hård hvede og afledte produkter heraf), skal være fuldt ud fremstillet — Med indhold af kød, slagtebiprodukter, fisk, skaldyr eller bløddyr på over 20 vægtprocent Fremstilling, ved hvilken: — alt det anvendte korn og varerne deraf (undtagen hård hvede og varer deraf) er fuldt ud fremstillet, og — alle anvendte materialer henhørende under kapitel 2 og 3 er fuldt ud fremstillet 1903 Tapioka og tapiokaerstatninger fremstillet af stivelse, i form af flager, gryn, perlegryn, sigtemel og lign. Fremstilling på basis af alle materialer, undtagen kartoffelstivelse henhørende under pos. 1108 1904 Tilberedte næringsmidler fremstillet ved ekspandering eller ristning af korn eller kornprodukter (f.eks. cornflakes); korn, undtagen majs, i form af kerner, flager eller andet bearbejdet korn (undtagen mel, gryn eller groft mel), forkogt eller på anden måde tilberedt, ikke andetsteds tariferet Fremstilling: — på basis af alle materialer, undtagen materialer henhørende under pos. 1806 — ved hvilken alt det anvendte korn og mel (undtagen hård hvede og majs af sorten Zea indurata samt varer deraf) er fuldt ud fremstillet, og — ved hvilken værdien af alle anvendte materialer henhørende under kapitel 17 ikke overstiger 30 % af produktets pris ab fabrik 1905 Brød, wienerbrød, kager, kiks og andet bagværk, også tilsat kakao; kirkeoblater, oblatkapsler af den art der anvendes til lægemidler, segloblater og lignende varer af mel eller stivelse Fremstilling på basis af alle materialer, undtagen materialer henhørende under kapitel 11 ex Kapitel 20 Varer af grøntsager, frugter, nødder eller andre planter og plantedele undtagen: Fremstilling, ved hvilken alle anvendte grøntsager, frugter eller nødder er fuldt ud fremstillet ex 20 01 Yamsrødder, batater (søde kartofler) og lignende spiselige dele af planter, med indhold af stivelse på 5 vægtprocent og derover, tilberedt eller konserveret med eddike eller eddikesyre Fremstilling på basis af alle materialer, undtagen materialer henhørende under samme position som produktet. ex 20 04 og ex 20 05 Kartofler i form af mel eller flager, tilberedt eller konserveret på anden måde end med eddike eller eddikesyre Fremstilling på basis af alle materialer, undtagen materialer henhørende under samme position som produktet. 2006 Grøntsager, frugter, nødder, frugtskaller og andre plantedele, tilberedt med sukker (afløbne, glaserede eller kandiserede) Fremstilling, ved hvilken værdien af alle anvendte materialer, der henhører under kapitel 17, ikke overstiger 30 % af produktets pris ab fabrik 2007 Syltetøj, frugtgelé, marmelade, frugt– eller nøddepuré samt frugt– eller nøddemos, fremstillet ved kogning, også tilsat sukker eller andre sødemidler Fremstilling: — på basis af alle materialer, undtagen materialer henhørende under samme position som produktet, og — ved hvilken værdien af alle anvendte materialer, der henhører under kapitel 17, ikke overstiger 30 % af produktets pris ab fabrik ex 20 08 — Nødder, ikke tilsat sukker eller alkohol Fremstilling, ved hvilken værdien af alle anvendte nødder og olieholdige frø henhørende under pos. 0801 , 0802 og 1202 til 1207 ikke overstiger 60 % af produktets pris ab fabrik — Jordnøddesmør; blandinger på basis af korn; palmehjerter; majs Fremstilling på basis af alle materialer, undtagen materialer henhørende under samme position som produktet. — Andre varer, undtagen frugt og nødder, kogt på anden måde end i vand eller ved dampkogning, uden indhold af tilsat sukker, frosne Fremstilling: — på basis af alle materialer, undtagen materialer henhørende under samme position som produktet, og — ved hvilken værdien af alle anvendte materialer henhørende under kapitel 17 ikke overstiger 30 % af produktets pris ab fabrik 2009 Frugt- og grønsagssafter (herunder druemost), ugærede og ikke tilsat alkohol, også tilsat sukker eller andre sødemidler Fremstilling: — på basis af alle materialer, undtagen materialer henhørende under samme position som produktet, og — ved hvilken værdien af alle anvendte materialer henhørende under kapitel 17 ikke overstiger 30 % af produktets pris ab fabrik ex Kapitel 21 Diverse produkter fra fødevareindustrien undtagen: Fremstilling på basis af alle materialer, undtagen materialer henhørende under samme position som produktet. 2101 Ekstrakter, essenser og koncentrater af kaffe, te eller maté samt varer tilberedt på basis af disse produkter eller på basis af kaffe, te eller maté; brændt cikorie og andre brændte kaffeerstatninger samt ekstrakter, essenser og koncentrater deraf Fremstilling: — på basis af alle materialer, undtagen materialer henhørende under samme position som produktet, og — ved hvilken al den anvendte cikorie er fuldt ud fremstillet 2103 Saucer samt tilberedninger til fremstilling deraf; sammensatte smagspræparater; sennepsmel og tilberedt sennep — Saucer samt tilberedninger til fremstilling deraf; sammensatte smagspræparater Fremstilling på basis af alle materialer, undtagen materialer henhørende under samme position som produktet. Sennepsmel eller tilberedt sennep kan dog anvendes — Sennepsmel og tilberedt sennep Fremstilling på basis af alle materialer ex 21 04 Suppe og bouillon samt tilberedninger til fremstilling deraf Fremstilling på basis af alle materialer, undtagen tilberedte eller konserverede grøntsager henhørende under pos. 2002 til 2005 2106 Tilberedte næringsmidler, ikke andetsteds tariferet Fremstilling: — på basis af alle materialer, undtagen materialer henhørende under samme position som produktet, og — ved hvilken værdien af alle anvendte materialer henhørende under kapitel 17 ikke overstiger 30 % af produktets pris ab fabrik ex Kapitel 22 Drikkevarer, ethanol (ethylalkohol) og eddike undtagen: Fremstilling: — på basis af alle materialer, undtagen materialer henhørende under samme position som produktet, og — ved hvilken alle anvendte druer eller af druer udvundne materialer er fuldt ud fremstillet 2202 Vand, herunder mineralvand og vand tilsat kulsyre, tilsat sukker eller andre sødemidler eller aromatiseret, og andre ikke-alkoholholdige drikkevarer, undtagen frugt- og grøntsagssafter henhørende under pos. 2009 Fremstilling: — på basis af alle materialer, undtagen materialer henhørende under samme position som produktet, og — ved hvilken værdien af alle anvendte materialer, der henhører under kapitel 17, ikke overstiger 30 % af produktets pris ab fabrik, og — ved hvilken alle anvendte frugtsafter (undtagen ananas-, lime- eller grapefrugtsafter) har oprindelsesstatus 2207 Ethanol (ethylalkohol), ikke denatureret, med et alkoholindhold på 80 % vol. eller derover ethanol (ethylalkohol) og anden spiritus, denatureret, uanset alkoholindholdet Fremstilling: — på basis af alle materialer, undtagen materialer henhørende under pos. 2207 eller 2208 , og — ved hvilken alle druer eller af druer afledte materialer skal være fuldt ud fremstillet eller, ved hvilken arrak, såfremt alle de andre anvendte materialer har oprindelsesstatus, må anvendes i et forhold, der ikke overstiger 5 % vol. 2208 Ethanol (ethylalkohol), ikke denatureret, med et alkoholindhold på under 80 % vol.; spiritus, likør og andre spiritusholdige drikkevarer Fremstilling: — på basis af alle materialer, undtagen materialer henhørende under pos. 2207 eller 2208 , og — ved hvilken alle druer eller af druer afledte materialer skal være fuldt ud fremstillet eller, ved hvilken arrak, såfremt alle de andre anvendte materialer har oprindelsesstatus, må anvendes